Istraživanja otkrivaju da okruženje može povećati ili smanjiti naš stres, što zauzvrat utiče na zdravlje našeg tela. Ono što se vidi, čuje i doživljava u svakom trenutku menja ne samo raspoloženje, već i nervni, endokrini i imuni sistem.\nStres neprijatnog okruženja može da izazove da se osećate uznemireno, ili tužno, ili bespomoćno.\nOvo zauzvrat podiže krvni pritisak, ubrzava srčani ritam, povećava napetost mišića i sprečava normalan rad vašeg imunog sistema. Prijatno, prirodno okruženje obrće to na pozitivno dejstvo.\nI bez obzira na starost ili obrazovanje, priroda uvek deluje pozitivno na ljude.\nU jednoj studiji navodi se da su istraživači otkrili da će više od dve trećine ljudi izabrati prirodno okruženje da se povuku kada im je potreban odmor.\nBiti u prirodi, ili čak posmatranje prirodnih scena, smanjuje bes, strah, stres i povećava prijatna osećanja. Izloženost prirodi ne samo što čini da se osećate bolje emocionalno, već doprinosi i vašoj fizičkoj dobrobiti, smanjuje krvni pritisak, srčani ritam, napetost mišića, kao i proizvodnju hormona stresa.\nPored toga, priroda nam pomaže da se izborimo sa bolom. Jer smo genetski programirani da nam drveće, biljke, voda i drugi elementi prirode deluju opuštajući, mi smo zaneseni lepotama prirodnih scena i to nam skreće misli od našeg bola i nelagodnosti.\nOvo je lepo pokazano u studiji sa pacijentima koji su bili podvrgnuti operaciji žučne kese. Polovina je imala pogled na drveće dok je druga polovina imala pogled na zid. Prema lekaru koji je vodio studiju, Robert Ulriha, pacijenti sa pogledom na drveće su podnosili bol bolje, imali su manje negativnih efekata i da proveli su manje vremena u bolnici. Novije studije su pokazale slične rezultate sa prizorima iz prirode i biljkama u bolničkim sobama.\nJedna od najinteresantnijih oblasti istraživanja je uticaj prirode na opšte dobro. U jednoj studiji o psihi, 95% ispitanika je reklo sa se njihovo raspoloženje popravilo nakon što su proveli vreme napolju, tako što je njihovo depresivno, stresno i nervozno stanje postalo mirno i uravnoteženo. Druge studije pokazuju da je vreme provedeno u prirodi povezano sa pozitivnim raspoloženjem, psihološkoj dobrobiti, smislenosti i vitalnosti.\nOsim toga, vreme u prirodi ili gledanja posmatranje prirodnih scena povećava našu sposobnost da se bolje koncentrišemo. Jer ljudi nasledno smatraju prirodu zanimljivom. Ovo takođe pruža predah za preaktivne umove, osvežavajući ih za nove zadatke.\nU drugom interesantnom području, istraživanje Andree Tejlor za decu sa ADHD-om pokazuje da vreme provedeno u prirodi povećava njihovu sposobnost pažnje.\nPrema nizu terenskih istraživanja koje je sproveo Kuo i Kolei, vreme provedeno u prirodi nas povezuje međusobno. Druga studija na Univerzitetu u Ilinoisu ukazuje na to da stanovnici Čikaga, koji žive u kućama, u ulicama gde ima drveća i zelenih površina, poznaju više ljudi, imaju jači osećaj jedinstva sa susedima, više se brinu, pomažu i podržavaju jedni druge, i imaju jače osećanje pripadnosti nego stanari u zgradama, gde nema drveća. Pored ovog većeg osećaja zajednice, imali su smanjeni rizik od uličnog kriminala, niži nivo nasilja i agresije unutar porodica, i bolji kapacitet da se suoče sa životnim zahtevima, posebno stresom.\nOvo iskustvo povezanosti može se objasniti studijama koje koriste fMRI za merenje aktivnosti mozga.\nKada učesnici posmatraju prirodne scene, delovi mozga povezani sa empatijom i ljubavlju svetle, ali kada su posmatrali urbane scene, aktivirani su delovi mozga povezani sa strahom i anksioznosti. Izgleda kao da priroda podstiče osećanja koja nas povezuju međusobno i koja nas povezuju sa našim okruženjem.\njednostavno je ... da nema prirode ne bi bilo i nas. sta nam sve priroda nudi a mi uzimamo zdravo za gotovo ... npr medicinska gljiva reishi koja leci i od kancera ili prirodni zeoliti koji vracaju broj telomera. ... hvala za tekst!\npriroda prirodna medicina šuma drveće selo zdrav način života depresija stres život na selu život u planini život u prirodi


VUJOVIĆ: Nemci zainteresovani da ulažu u EPS - Edukaplus\nVUJOVIĆ: Nemci zainteresovani da ulažu u EPS\nDušan Vujović Ministar finansija Dušan Vujović izjavio je sinoć da su Nemci zainteresovani da ulažu u EPS i dodao da bi to javno preduzeće trebalo da bude bolje organizovano.\n– Imali smo pre nekoliko dana savetovanje sa nemačkim privrednicima koji su zainteresovani da ulažu u EPS i da izvozom struje pokrivaju svoje investicije – rekao je Vujović na skupštinskom odboru za finansije prilikom predstavljanja rebalansa budžeta za 2014.\nEPS je, kako kaže, dobro preduzeće, koje je na pozitivnoj nuli, ima kvalitetan kadar i uspešno posluje, ali bi moglo da bude efikasnije.\n– Oni nekako dolaze do pozitivne nule, ali su sa stanovišta oportunitetnog troška veliki teret za Srbiju. EPS bi mogao da bude i efikasnija firma – rekao je Vujović.\nTo preduzeće bi, kako kaže, umesto 14 organizacionih jedinica moglo da radi i sa tri, a umesto sa 600 direktora, dovoljno je da ih ima i 100.\n– EPS troši ogromne resurse, a propušta se mogućnost da bude bolje organizovan – istakao je ministar.\nVujović je rekao da će, prilikom planiranja budžeta za 2015. godinu, u mere štednje biti uključena i javna preduzeća, bilo kroz reorganizaciju menadžmenta, bilo kroz drugačije restrukturiranje.\n– Moramo mere da proširimo i na javna preduzeća. To zahteva napor, ali moramo sve to da imamo u vidu kad budemo razgovarali sa MMF-om o tome kakav budžet želimo za 2015 – rekao je Vujović.\nOn je naveo da su javna preduzeća veliki problem za državnu kasu, jer imaju značajan broj i iznos aktiviranih garancija, a to, kako kaže, doprinosi povećanju učešća javnog duga u bruto domaćem proizvodu.\n– Udeo javnog duga u BDP-u je veći i zbog garancija, kredita i indirektnih troškova, a to se odnosi i na „Srbijagas“, ali i druga preduzeća. Problem prave i banke koje su otišle u stečaj. To mora da se zaustavi – rekao je Vujović.\nPrema njegovim rečima, u planu je čitav niz mera vezano za javna preduzeća. Neke će, kako kaže, obuhvatiti i rešavanje pitanja „Železare Smederevo“, i hemijskog kompleksa.\nCilj je, kaže on, da javna preduzeća prestanu da budu „pritisak na budžet“.\nVujović je izjavio da je rebalans budžeta za 2014. o kojem će poslanici sutra raspravljati, samo prvi korak, a većina mera za smanjivanje deficita će biti sadržana u budžetu za 2015.\n– Plan je da se deficit u naredne tri godine smanji sa 2,5 mlrd EUR, na oko milijardu, što je održivo – rekao je ministar i dodao da očekuje da će vlada u tome imati podršku MMF-a.\nVujović je podsetio da je plan da se u naredne tri godine fiskalna konsolidacija oslanja na četiri stuba: smanjivanje rashoda, smanjivanje subvencija, rešavanje problema preduzeća u restrukturiranju i reformi javnih preduzeća.


Home Politika BiH Hakeru iz BiH koji je ojadio strane banke za tri miliona eura...\nSud BiH prihvatio je prijedlog Tužilaštva BiH i produžio pritvor Begi Agiću, uhapšenom u akciji “Transfer”, koji se sumnjiči da je počinio visokosofisticirane oblike finansijskih prevara i ojadio građane Evropske unije za skoro šest miliona maraka. Njemu je pritvor produžen za tri mjeseca.\nAgića su prije tri mjeseca uhapsili pripadnici SIPA-e, a kako bi se sve razotkrilo ostvarena je saradnja i s Interpolom u Njemačkoj, Austriji i Švicarskoj, kao i bankama s područja EU.\nPrema informacijama našeg lista, Agić je hakerskim upadima na račune u stranim bankama u Njemačkoj i Švicarskoj napravio prevaru tešku tri miliona eura.\nAgić i njegova ekipa krivotvorili su bankovne naloge za uplate te ulazili u zaštićene mreže i komunikacijske sisteme kako bi krivotvorenom dokumentacijom realizirali novčane uplate iz inozemstva na račune više građana u BiH.\nPrevious articleMađarska policija otkrila je novi tunel za krijumčarenje migranata\nNext articleGraničnom policajcu iz Velike Kladuše koji je uzeo mito Sud BiH odredio pritvor


Vozači gube strpljenje zbog zastoja na granicama sa Hrvatskom - Biznis info portal - Bilans.ba\nHomeVijestiVozači gube strpljenje zbog zastoja na granicama sa Hrvatskom\nVozači gube strpljenje zbog zastoja na granicama sa Hrvatskom\nSARAJEVO – Na juče održanoj, hitnoj elektronskoj sjednici Odbora Udruženja međunarodnih cestovnih prevoznika tereta Vanjskotrgovinske komore Bosne i Hercegovine donesen je zaključak kojim se ukazuje Vijeću ministara Bosne i Hercegovine na neodrživost stanja na graničnim prijelazima sa Republikom Hrvatskom i upućuje apel za nužnost hitnog preduzimanja svih raspoloživih aktivnosti.\nPrevoznici reaguju zbog zastoja i dugih kolona teretnih vozila, koji su ponovo sve prisutniji na graničnim prijelazima.\n“Ne samo da neshvatljivo duge kolone i zastoji ugrožavaju funkcioniranje lanaca isporuke nego i dovode do ruba strpljenja vozače teretnih vozila, zadržanih na otvorenom putnom pravcu u nehumanim uslovima“, upozoravaju iz Udruženja međunarodnih cestovnih prijevoznika tereta.\nRadnici UIO BiH početkom aprila stupili su u štrajk i od tada na granicama vrše pojačan nadzor vozila na način da svako vozilo pregledaju, što stvara velike gužve, posebno u vrijeme praznika i dane vikenda.\nOdranije, prijevoznici upozoravaju na loše uvjete na graničnim prijelazima za vozače koji su prisiljeni i po nekoliko sati da čekaju na carinske procedure, a nerijetko dobivaju kazne za robu koja nije isporučena na vrijeme. Indikatpr.ba\nObjava Vozači gube strpljenje zbog zastoja na granicama sa Hrvatskom prenijeta sa portala Capital.ba – Informacija je capital.\nadmir 22. Aprila 2022.\nŠef Lukoila, druge najveće ruske naftne kompanije, dao ostavku\nZatvaranje brodskih luka u Kini diže cijenu robe u BiH


Apel građanima da budu strpljivi zbog otežanog saobraćaja – mojKontakt portal – Radio Televizija Kontakt\nApel građanima da budu strpljivi zbog otežanog saobraćaja\n“Molio bih da naši vozači imaju strpljena i da vide kako je to u drugim gradovima”, rekao je Gavranović, koji je kao primjer naveo Sarajevo gdje su velike gužve u saobraćaju prilikom izlaska iz grada.\nNavodeći da u Banjaluci problem predstavlja to što se prilikom radova mora saobraćati jednom trakom, Gavranović kaže da nigdje u medijima nije pročitao da je to problem Sarajeva.\n“To ne mogu da prihvatim. Radićemo i realizovaćemo naše programe uz potpunu bezbjednost učesnika u saobraćaju”, rekao je Gavranović i dodao da će radovi na izgradnji kružne raskrsnice kod gradskog mosta teći dogovorenom dinamikom.\nOn je najavio do kraja godine izgradnju još jednog montažnog kružnog toka, ističući da se grad Banjaluka opredijelio da se semafori pokušaju zamjeniti kružnim tokovima radi bezbjednosti i bržeg protoka saobraćaja, ali i zbog ekonomičnosti.\n“Kružne reaskrsnice su u Evropi i svijetu brend i mislim da je to naša dobra politika”, rekao je Gavranović.\nOn je naveo da je Odjeljenje za komunalne, stambene poslove i poslove saobraćaja donijelo novi režim saobraćaja za stambeno–poslovno naselje Krajina, preko puta Gradskog stadiona, koji će stupiti na snagu od petka, 20. septembra, gdje će biti uveden sistem naplate parkiranja.\nNema prijava o nepravilnostima u igrama na sreću\nU Evropu sa ćirilicom i svetosavljem


• Braća se u muci poznaju 14.12.2010. godine\nPrvi sastanak poslovodstva "Elektrosrbije" i direktora preduzeća za distribuciju električne energije iz Republike Srpske održan je 10-og decembra u Kraljevu. Uz direktore "Elektrokrajine" iz Banja Luke,"Elektro Doboja", "Elektro Bijeljine", "Elektrodistribucije Pale" i "Elektrohercegovine" iz Trebinja u gostujućoj delegaciji bilo je i nekoliko privrednika iz Banja Luke. Oni su ovom prilikom doneli novčanu pomoć od 10 000 evra. Polovina sredstava je uplaćena na račun, dok se drugog dela "Elektrosrbija" odrekla u korist nekoliko porodica iz okoline Kraljeva kojima su kuće u izuzetno lošem stanju, a pomoć grada ni izbliza ne pokriva troškove sanacije.Gosti iz Republike Srpske žale što je do susreta došlo zbog zemljotresa koji je pogodio Kraljevo, ali ovaj sastanak smatraju samo početkom uspešne saradnje. Slažu se da je sastanak sa poslovodstvom "Elektrosrbije" prilika za razmenu poslovnih iskustava, koja će doprineti boljem kvalitetu usluga, lakšem i boljem rešavanju zajedničkih problema, kakvi su smanjenje gubitaka i povećanje naplate.U ime delegacije iz Republike Srpske, prisutnima se obratio Dušan Torbica, vlasnik firme"Elnos BL", koji je rekao da vrlo često privatno i poslovno rado boravi u Kraljevu i da je kada je video posledice zemljotresa odlučio da pomogne."Moj poslovni prijatelj Dragan Praštalo, vlasnik firme "Mikro elektronika" i ja smo doneli 5 000 evra i u dogovoru sa Direktorom Slobodanom Mihajlovićem rešili smo da ih poklonimo porodicama koje nisu u stanju da samostalno obnove svoje domove. Želeli smo da pomognemo i to smo učinili shodno našim mogućnostima, jer braća se u muci poznaju", zaključio je Torbica.Kasnije tokom dana Praštalo i Torbica su zajedno sa Direktorom PD "Elektrosrbija" Slobodanom MIhajlovićem I Direktorom ED Kraljevo Ljubinkom Pešovićem obišli naše sugradjane koji su teško pogodjeni zemljotresom. Uručili su im adekvatnu novčanu pomoć uz nadu da će kada se sledeći put budu sreli, to biti u lepšim okolnostima. S druge strane, domaćini govore o muci koja ih je snašla i osećaju bespomoćnosti koji ih pritiska. Kažu da im pomoć mnogo znači kako bi što spremniji dočekali zimu koj polako ali sigurno počinje da steže.


Eleven 2.0 – The Founders Fund\nGrupa ,,seed” investitora iz Bugarske, ELEVEN vratila se jača nego ikad i spremna da promeni svet sa svakom idejom koju podrže! Imaju zavidno iskustvo u ovome, i nikad veću glad za promenama i razvojem.\nTakmičenje biznis ideja (BIC 2018) – EIT nagrađuje najbolje!\nEIT – Evropski institut za inovacije i tehnologiju orgnaziju takmičenje za startup-e, BIC 2018. Traže se najbolje poslovne ideje iz oblasti ishrane ,zdravstva i sirovina, a najbolji mogu da osvoje i do 10.000 evra.\nAGILE MONTH – APRIL JE AGILNI MESEC\nPuzzle Software firma, po 6. put organizuje Agile Month, seriju edukativnih događaja gde se uči o agilnim metodologijama, framework-ovima i važnosti ovih principa u poslovanju. Poslednjeg dana agile meseca, biće održana i međunarodna agile konferencija.\nAI Novi Sad, mlada organizacija kod nas koja za cilj ima podizanje svesti o sve većoj primeni veštačke inteligencije, a skoro su kod nas u Poslovnom inkubatoru Novi Sad održali svoj prvi event.\nVeštačka inteligencija, ili skraćeno VI je tema koja uvek podigne mnogo prašine. Mi ćemo uskoro u našem Poslovnom inkubatoru ugositi organizaciju koja se bavi podizanjem svesti o ovom fenomenu, pa smo odlučili da vam ukratko ispričamo priču o budućnosti.\nAI Novi Sad, mlada organizacija sa svetskom pozadinom, dolazi u Poslovni inkubator Novi Sad 31. januara kako bi nam pričali u veoma popularnoj temi – veštačka inteligencija i njena primena.\nELON MUSK: 7 SAVETA ZA PREDUZETNIKE\n7 saveta Elona Muska za sve preduzetnike. kao jedan od najuspešnijih inovatora na svetu svakako vredi pročitati.\nMejkeri nam dolaze u Poslovni inkubator Novi Sad, ovog puta sa veoma zanimljivom i popularnom temom u svetu. Pričaće nam o The Things Network, stepenici na putu da Novi Sad postane Smart City i uđe u društvo velikih svetsih metropola i centara. Pročitajte više o tome.


Moskva nakon napada na ruskog ambasadora: Tražimo od Poljske da odmah preduzme mere - 09.05.2022, Sputnik Srbija\nMoskva nakon napada na ruskog ambasadora: Tražimo od Poljske da odmah preduzme mere\nMinistarstvo spoljnih poslova Rusije traži od poljske strane da se odmah preduzmu odgovarajuće mere nakon napada na ruskog ambasadora. 09.05.2022, Sputnik Srbija\n„Poljskim vlastima je izražen snažan protest zbog, u suštini, povlađivanja neonacističkim nasilnicima. Ministarstvo spoljnih poslova Rusije zahtevalo je da Varšava odmah organizuje ceremoniju polaganja venaca, osiguravši njenu potpunu bezbednost od svih vrsta provokacija. Tražimo da Poljska strana odmah preduzme odgovarajuće mere“, saopštilo je Ministarstvo spoljnih poslova Rusije.Kako se dodaje u saopštenju, ceremonija polaganja venaca na groblju sovjetskih vojnika u Varšavi prekinuta je potpunom neaktivnošću policije, nasilje je primenjeno ne samo prema ruskom ambasadoru, već i prema drugim službenicima diplomatskog predstavništva.U ponedeljak je ambasador Rusije u Poljskoj Sergej Andrejev napadnut i poliven crvenom bojom dok je pokušavao da položi venac na groblje sovjetskih vojnika u Varšavi.\nrusija, poljska, ambasador, varšava, napad\n© Sputnik / Aleksandr VilьfZgrada Ministarstva spoljnih poslova Rusije\nMinistarstvo spoljnih poslova Rusije traži od poljske strane da se odmah preduzmu odgovarajuće mere nakon napada na ruskog ambasadora.\n„Poljskim vlastima je izražen snažan protest zbog, u suštini, povlađivanja neonacističkim nasilnicima. Ministarstvo spoljnih poslova Rusije zahtevalo je da Varšava odmah organizuje ceremoniju polaganja venaca, osiguravši njenu potpunu bezbednost od svih vrsta provokacija. Tražimo da Poljska strana odmah preduzme odgovarajuće mere“, saopštilo je Ministarstvo spoljnih poslova Rusije.\nKako se dodaje u saopštenju, ceremonija polaganja venaca na groblju sovjetskih vojnika u Varšavi prekinuta je potpunom neaktivnošću policije, nasilje je primenjeno ne samo prema ruskom ambasadoru, već i prema drugim službenicima diplomatskog predstavništva.\nU ponedeljak je ambasador Rusije u Poljskoj Sergej Andrejev napadnut i poliven crvenom bojom dok je pokušavao da položi venac na groblje sovjetskih vojnika u Varšavi.


RTCG - Radio Televizija Crne Gore - Nacionalni javni servis :: Fudbal :: Švajcarska i Danska idu na EP, devet golova Italije\n18. 11. 2019. 23:07 >> 23:06 0\nFudbalske reprezentacije Švajcarske i Danske plasirale se večeras na Evropsko prvenstvo 2020. godine.\nŠvajcarska je na gostujućem terenu pobijedila Gibraltar sa 6:1\nDvostruki strijelac bio je Sedrik Iten, u 10. i 84. minutu, a golove su postigli još Ruben Vargas u 50, Kristijan Fasnaht u 57, Loris Benito u 75. i Granit Džaka u 86. minutu. Jedini gol za Gibraltar postigao je Ris Stajč u 74. minutu.\nU Grupi F, Španija, koja se ranije plasirala na Evropsko prvenstvo, pobijedila je u Madridu Rumuniju sa 5:0 i ostvarila osmi trijumf u kvalifikacijama. U toj grupi Norveška je kao gost pobijedila Maltu sa 2:1, a Švedska, koja se takođe plasirala na turnir, je u Solni bila bolja od Farskih Ostrva sa 3:0.\nIz Grupe J poznato je da su na Evropskom prvenstvu Italija i Finska.\nItalija je u Palermu pobijedila Jermeniju sa 9:1 i ostvarila maksimalnu 10. pobjedu u kvalifikacijama. Dva gola postigao je Ćiro Imobile, u osmom i 33. minutu, a dvostruki strijelac bio je i Nikolo Zaniolo, u devetom i 64. minutu.\nFinska je u Atini izgubila od Grčke sa 1:2, a Bosna i Hercegovina je u Vaduzu pobijedila Lihtenštajn sa 3:0 u istoj grupi


JELIĆ PROMET - Kartica poverenja\nVaše poverenje na prvom mestu\nOtkrijte kako Jelić Promet nagrađuje svoje kupce. Znamo da vozači imaju mogućnost izbora koje benzinske stanice koriste, tako da je naš program lojalnosti način na koji se zahvaljujemo vozačima koji su svoje poverenje ukazali baš nama. Jelić kartica poverenja Vam omogućava popust prilikom svake kupovine naftnih derivata na „Jelić Promet” benzinskoj stanici na magistralnom putu Novi Sad - Zrenjanin (Atar 101).\nPopusti su izraženi u dinarima po litri:\nEvro Premijum BMB 95 - 5din/lit\nEvro Dizel - 5din/lit\nAdiDizel - 7din/lit\nTNG - 1.5din/lit\n* Napomena: cifre su izražene kao popust koji dobijate u dinarima na svaku kupljenu litru za fizička lica.\nSa našom karticom poverenja nema potrebe da čekate dok skupite određeni broj poena, poseta, litara itd., već odmah stičete pravo na popuste pri prvoj sledećoj kupovini naftnih derivata na našim benzinskim stanicama.\nObezbedite svojoj kompaniji specijalne pogodnosti koje donosi saradnja sa Jelić Prometom\nVašu karticu poverenja možete preuzeti lično i uz saglasnost sa uslovima korišćenja kartice koja se nalaze na pristupnici na „Jelić Promet” benzinskoj stanici na magistralnom putu Novi Sad - Zrenjanin (Atar 101).


RSE: Ocene EK o Srbiji- pritisci na pravosudje, siva slika medija, osporavanje ratnih zločina\nPritisci na sudstvo i tužilaštvo, javno osporavanje medjunarodnih presuda za ratne zločine, izostanak strategije za suzbijanje korupcije i siva slika stanja u medijima, ocene su iz novog polugodišnjeg izveštaja Evropske komisije o trenutnom stanju u poglavljima 23 i 24 u pristupnim pregovorima Srbije sa EU.\nUz osvrt na napore u sprečavanju korupcije, u izveštaju stoji da od isteka nacionalne strategije za borbu protiv korupcije (2013 – 2018), Srbija nema uspostavljen strateški okvir politike ili mehanizam koordinacije, te da Vlada kasni sa izmenama zakona o finansiranju političkih aktivnosti.\nU izveštaju se takodje podvlači da Srbija nastavlja kontinuirano i javno da osporava presude Medjunarodnog krivičnog suda za bivšu Jugoslaviju, uključujući i slučajeve na najvišim nivoima. Upozorava se da Srbija mora potpuno da saradjuje da Medjunarodnim rezidualnim mehanizmom za krivične sudove (naslednik Haškog tribunala), kao i da poptuno prihvati i sprovodi njegove presude i odluke.\nU poglavlju koji se tiče nestalih lica piše da je nastavak dijaloga Srbije i Kosova u julu prošle godine “dao novi podsticaj” radu Medjunarodnog komiteta Crvenog krsta kao predsedavajućem radne grupe za nestala lica, koji je održao tri sastanka u toku 2020 godine. To je, kako stoji, dovelo do zajedinčkog iskopavanja na lokaciji Kiževak, na jugu Srbije, uz podršku Medjunarodne komisije za nestala lica i Euleksa.\nU dokumentu se podvlači da je većina televizija sa nacionalnom frekvencijom i novina promovisala politiku Vlade Srbije a da je nekoliko medija koji su nudili alternativne stavove imalo “ograničen doseg i nije pružalo efikasnu protivtežu”.\nIzveštaj o stanju u poglavljima 23 i 24 koja se odnose na vladavinu prava i ljudska prava prosledjen je državama članicama EU i od njega zavisi da li će Srbiji biti dozvoljeno otvaranje novih poglavlja u pregovorima o članstvu, navodi RSE.\nTo je prvi izveštaj Evropske komisije (EK) koji se zaasniva na revidiranim akcionim planovima za poglavlja 23 i 24 koji su usvojeni u julu 2020. godine.


Nova uredba koja donosi pojednostavljenje procedura za prijavu koncentracije učesnika na tržištu na snazi je od 2. februara 2016. godine, saopštava Komisija za zaštitu konkurencije.\nNova Uredba o sadržini i načinu podnošenja prijave koncentracije ("Sl. glasnik RS", br. 5/2016), podnosiocima koji ispunjavaju uslove za prijavu u skraćenom obliku biće omogućen jednostavniji postupak, zbog smanjenog broja neophodnih dokumentata.\nKomisija podseća da je Zakonom o zaštiti konkurencije ("Sl. glasnik RS", br. 51/2009 i 95/2013 - dalje: Zakon) utvrđena obaveza prijave koncentracije i dužnost učesnika u koncentraciji da prekinu njeno sprovođenje dok ovo telo ne donese rešenje.\nKomisija je nadležna da, u slučaju nepoštovanja ovih obaveza, odredi meru zaštite konkurencije, u obliku obaveze plaćanja novčanog iznosa u visini najviše 10 odsto ukupnog godišnjeg prihoda.\nNepoštovanje obaveza koje se odnose na prijavu koncentracije u propisanom roku i prekid sprovođenje koncentracije do donošenja rešenja predstavljaju povredu Zakona, a za to je predviđeno i plaćanje procesnog penala.\nOve obaveze se odnose na sve učesnike na tržištu, uključujući i javna preduzeća koja, ukoliko su ispunjeni Zakonom propisani uslovi, ukupan godišnji prihod, moraju da prijave sticanje kontrole nad drugim učesnikom na tržištu, piše u saopštenju.\nCilj prijavljivanja koncentracije je i sprečavanje prethodnom kontrolom koncentracija u cilju zaštite od ograničavanja, narušavanja ili sprečavanja konkurencije, odnosno stvaranja ili jačanja dominantnog položaja učesnika koncentracije na tržištu.\nIzvor: Vebsajt Tanjug, 02.02.2016.


Dinkić: Parada ponosa je egzibicionizam | Autonomija\nDinkić: Parada ponosa je egzibicionizam\nLider URS Mlađan Dinkić rekao da razume različitosti, ali da je potreba za paradiranjem egzibicionizam, koji nije nužan\nLider Ujedinjenih regiona Srbije (URS) Mlađan Dinkić kazao je da ne podržava održavanje Parade ponosa jer je to egzibicionizam, ali da pripadnici gej populacije treba da imaju svoja prava.\n„Lično ne razumem njihovu potrebu da paradiraju, jer smatram da im prava nisu ugrožena. Ali ako oni smatraju da je to način da ispolje svoje opredeljenje nemam ništa protiv. Ima i drugih grupa koje se razlikuju, pa nemaju potrebu da paradiraju“, kazao je Dinkić za današnji „Blic“.\nOn je dodao da razume različitosti, ali da je potreba za paradiranjem egzibicionizam, koji nije nužan. Govoreći o predlozima URS-a odnosno o profesionalizaciji javnih preduzeća, Dinkić je ocenio da to neće biti prihvaćeno u aktuelnom sazivu Skupštine.\n„Socijalisti koji su čitavu partiju dvadeset godina gradili na partokratiji već su rekli da su protiv toga“, navodi on.\nLider URS-a je kazao da je sistem partokratije počeo da se gradi u vreme bivšeg predsednika Srbije i Socijalističke partije Srbije (SPS) Slobodana Miloševića, jer su partijski kadrovi držali sve javne funkcije od republičke vlade, preko javnih preduzeća, bolnica, „do dna“.\n„SPS ima iskustvo da je uz pomoć tog sistema deset godina vladao i smatraju da je to osnov snage njihove partije. Mislim da greše“, rekao je on.\nDinkić je istakao da će decentralizacija i depolitizacija biti okosnica predizbornog programa URS. On je ocenio i da stranke ne treba međusobno da se napadaju tokom kampanje, već da svaka iznosi svoje ideje, kao i da URS neće prvi nikog napadati.


Vremenska prognoza: Champigny-sur-Marne\nPoštovani nalazite se na strani vremenske prognoze za selo, mesto ili grad Champigny-sur-Marne. Na ovoj strani možete saznati trenutnu i dugoročnu vremensku prognozi za selo, mesto ili grad Champigny-sur-Marne. Kada je reč o kratkoročnoj vremenskoj prognozi za selo, mesto ili grad Champigny-sur-Marne, možete saznati trenutnu temeraturu, brzinu vetra, vlažnost, kao i atmosferski pritisak. Kada je reč o dugoročnoj prognozi vremena za selo, mesto ili grad Champigny-sur-Marne možete pogledati predviđanja za opis vremena, temperaturu, pritisak i brzinu vetra.\nPrognoza vremena, Champigny-sur-Marne\nSve podatke o vremenu za (selo, mesto ili grad) Champigny-sur-Marne prenosimo Vam sa najboljim namerama. Ne garantujemo potpunu tačnost podataka koje pronađete na našem sajtu. Podatke o vremenu prenosimo sa ozbiljnih svetskih meteoroloških sajtova.


VOLES OCENIO: Nakon sastanka sa Bajdenom, Putin se može sresti i sa DŽonsonom | Novosti.rs\nPrema rečima ministra, DŽonson je spreman da razgovara o normalizaciji odnosa sa Rusijom, ako ona promeni svoje ponašanje.\n- Boris DŽonson je otvoren za sastanak sa svakim čovekom, ako treba preduzeti važan korak, i korak ka normalizaciji odnosa sa Rusijom. Nadamo se da će to uslediti, ali tek nakon određenih akcija - rekao je Voles televiziji "Skaj njuz".\nOn je naglasio da svako poboljšanje odnosa sa Moskvom, na primer, ukidanje sankcija, može se desiti kada Rusija bude poštovala "suverenitet drugih ljudi i međunarodnu vladavinu prava".\nBen Voles je izjavio da ne želi stalne nesuglasice Rusije i zapada, jer to nije ni u čijem interesu. Po njegovim rečima, pozitivan početak poboljšanja odnosa sa Rusijom bio je sastanak predsednika Rusije i SAD, Vladimira Putina i DŽozefa Bajdena.\nPortparol Kremlja Dmitrij Peskov je saopštio je radiju "Govori Moskva" da se sastanak dva lidera ne planira, ali da je moguć.\n- Sastanak je moguć, ako u Londonu preovlada politička volja da se poprave naši bilateralni odnosi, koji su na njihovu inicijativu značajno pokvareni - dodao je on.\nBen Voles Boris DŽonson Vladimir Putin sastanak Putina i DŽonsona


BRUKA: Stamat delio po hiljadu dinara članovima familije i zaposlenima da izađu na protest u Žagubici (VIDEO) — TPKNEWS\nNaslovna/VESTI/LOKALNE VESTI/BRUKA: Stamat delio po hiljadu dinara članovima familije i zaposlenima da izađu na protest u Žagubici (VIDEO)\nNa drugom protestu „1 od 5 miliona“ u Žagubici, okupilo se oko dvadesetak učesnika raspuštenog odbora Srpske radikalne stranke.\nU petak, u Žagubici, na drugom protestu „1 od 5 miliona“ okupilo se oko dvadesetak građana, mahom pristalice opozicije raspuštenog odbora Srpske radikalne stranke iz Žagubice, među kojima je najviše bilo članova familije Stamata Milovanovića i zaposlenih u njegovoj kancelariji za poljoprivredu, kojima je on kako saznajemo, isplatio po hiljadu dinara da izađu na protest i daju mu podršku.\nOvoga puta, iako je Stamat sklopio koalicioni sporazum sa Narodnom strankom iz Petrovca na Mlavi, i najavio da će se boriti zajedno na protestima kako u Petrovcu na Mlavi tako i u Žagubici, Petrovčani nisu došli na protest.\nStamatov brat Nebojša Milovanović, uzima pare sa bankomata za članove familije i radnike\nIspred zgrade opštine u Žagubici, nekolicini okupljenih obratio se Stamat Milovanović, koji je ne birajući reči osudio dosadašnji rad predsednika Srbije Aleksandra Vučića i predsednika opštine Žagubice Safeta Pavlovića.\nNakon održanog govora, demonstranti su se uputili u protestnu šetnju praznim ulicama Žagubice.\nPodsetimo se, prethodnog petka na prvom okupljanju „1 od 5 miliona“ u Žagubici, demonstranti su napali novinara i kamermana RTV Homolje koji su izveštavali sa skupa. Ovog puta nije bilo napada na njih, ali zato nisu izostale pretnje i psovke na njihov račun. Za vreme protestne šetnje demonstranti su svo vreme duž trase namerno držali uperen reflektor u kameru novinara sa ciljem da onemoguće snimanje.


Važno obaveštenje o medicinskom sredstvu HomeChoice PRO APD System – Aparat za peritonealnu dijalizu - Аlims\nАlims » Informacije - Nosioci dozvola, Informacije - Nosioci dozvola - medicinska sredstva, Informacije - Zdravstveni radnici, Informacije - Zdravstveni radnici - medicinska sredstva » Važno obaveštenje o medicinskom sredstvu HomeChoice PRO APD System – Aparat za peritonealnu dijalizu\nVažno obaveštenje o medicinskom sredstvu HomeChoice PRO APD System – Aparat za peritonealnu dijalizu\nProizvođač BAXTER HEALTHCARE SA, 8010, Zurich, Švajcarska, izdao Važno obaveštenje o medicinskom sredstvu HomeChoice PRO APD System – Aparat za peritonealnu dijalizu.\nKompanija “Baxter Healthcare” je na osnovu reklamacija i proučavanja načina otvaranja pakovanja kaseta (kompleta za jednokratnu upotrebu) spoznala da korisnici ne prate uvek instrucije date u uputstvu za upotrebu i nepravilno otvaraju pakovanje kompleta za jednokratnu upotrebu prilikom podešavanja terapije za peritoneumsku dijalizu (PD), oštećujući tako kasetu za “HomeChoice PRO” aparat. Zaključak funkcionalnog testiranja aparata “HomeChoice” i “Claria” je da ovi aparati nisu u mogućnosti da detektuju određene rupe na kaseti. Ako se napravi rupa samo na foliji kasete u području ventila za pacijenta i to manja od donjeg limita detekcije (prečnika manjeg od 0.006 inči), postoji mogućnost unosa vazduha u pacijenta.\nZbog navedenog, proizvođač se odlučio da izda Važno obaveštenje o bezbednosti na terenu koje sadrži važne informacije o proizvodu i koje će biti poslato pacijentima i zdravstvenim radnicima kako bi se podsetili da ne otvaraju komplet za jednokratnu upotrebu koristeći oštre predmete i kako bi bili obavešteni da prisustvo tečnosti na cevi pacijenta može da ukaže na postojanje rupe i da u tom slučaju treba da koriste novi komplet za jednokratnu upotrebu. Takođe, kao deo ove mere, biće ažuriran “HomeChoice APD sistemi Kućni vodič za pacijenta”, odnosno, u okviru Bezbednosno korektivne mere na terenu, proizvođač je odlučio da ažurira korisničko uputstvo za aparat.


Probno PISA testiranje sa novitetima u martu 2017. - Mingl\nProbno PISA testiranje sa novitetima u martu 2017.\nOd 1997. godine, u okviru Organizacije za ekonomsku saradnju i razvoj (OECD), realizuje se Međunarodni program procene učeničkih postignuća (PISA), poznatiji kao PISA test. Osnovni cilj ovakvog testiranja jeste procena i praćenje stepena u kom su učenici ovladali veštinama i znanjem važnim za nastavak daljeg školovanja.\nRadi se o testiranju pismenosti kroz tri koncepta: matematika, prirodne nauke i razumevanje pročitanog teksta, koji se obavljaju pismenim putem, kao i testiranju kompjuterskim testovima u oblasti rešavanja problema. Testiranje se obavlja na učenicima uzrasta od 15 godina po sledećim fazama: prvo se biraju škole i to tako da su svi tipovi škola zastupljeni proporcionalno svojoj zastupljenosti u opštoj populaciji. Zatim svaka škola dostavlja spisak učenika koji imaju 15 godina. Na osnovu sastavljenih spiskova, slučajnim odabirom se određuje 35 učenika koji će učestvovati u pismenom testiranju, gde od toga 14 njih učestvuje i u elektronskom testiranju. U testiranju ne mogu učestvovati učenici koji imaju više od 16 godina.\nPISA test ne samo da pruža odgovarajuću procenu sposobnosti i znanja učenika u njihovom daljem školovanju, već ima za cilj da proceni i kvalitet obrazovnog sistema svake zemlje. Na taj način se mogu pratiti promene koje su uvode u obrazovne sisteme i da li oni doprinose kvalitetnijem obrazovanju. Iz ciklusa u ciklus se porede rezultati i tako određuje u kojoj meri je obrazovni sistem napredovao i kako se to odražava na znanje učenika iz godine u godinu. Naravno, PISA istraživanje pruža odgovarajuće podatke o tome kako učenici ocenjuju sopstvenu motivaciju za učenje, koje su njihove strategije učenja i kakav je njihov odnos prema školi i budućem školovanju.\nPoslednji put su naši učenici učestvovali u testiranju 2012. godine, kada je učestvovalo 34 zemalja članica Organizacije za ekonomsku saradnju i razvoj i 31 partnerska zemlja. Srbija u PISA testiranju učestvuje od 2001. godine. Ono se obavlja na tri godine, s tim što je naša zemlja preskočila testiranje 2015. zbog neobezbeđenih sredstava.\nNa poslednjem testiranju 2012. godine naši učenici su na skali matematičke pismenosti postigli u proseku 449 poena što je za 7 poena više u odnosu na 2009. godinu. Na skali čitalačke pismenosti su učenici u Srbiji postigli u proseku 446 poena – 4 poena više nego 2009. godine. U pogledu naučne pismenosti – 445 poena, što je za 2 poena više nego 2009. godine. Međutim, na skali rešavanja problema učenici iz Srbije su ostvarili prosek od 473 poena. Oko 28% učenika nije uspelo da dostigne nivo funkcionalne pismenosti u ovom domenu. Na prvom mestu se našao Singapur, dok je Srbija zauzela 43. mesto od 65. zemalja učesnica, što je pokazalo da srpski učenici jako loše primenjuju znanje stečeno u toku osnovne, ali i srednje škole.\nSledeće PISA testiranje biće sprovedeno u aprilu i maju 2018. godine a u toku marta i aprila 2017. održaće se probno testiranje sa određenim novitetima – učenici će, po prvi put, rešavati i test iz finansijske pismenosti.\nSmatra se da je obrazovni sistem u Srbiji izuzetno loš. Ostaje nam samo da vidimo da li će PISA testiranje to potvrditi ili opovrgnuti.


Skupština Srbije: Zašto je premijerka obmanula građane Srbije – sudije su ipak položile zakletvu! – Balkanekspresrb.rs\nPoslanici opozicije ljuti su na premijerku Anu Brnabić što je nedavno izjavila da srpske sudije i tužioci nisu polagali nikakvu zakletvu pred Hašimom Tačijem, već su dali posebno statusnu neutralnu izjavu.\nPoslanik sa Kosova Slaviša Ristić pročitao je pred svima šta su tačno potpisali srpski tužioci i sudije:\n“Svečano se zaklinjem da ću tokom vršenja dužnosti sudije Republike Kosovo ostati veran Ustavu Republike Kosovo i da ću vršiti funkciju časno, odgovorno i nepristrasno, poštujući pravila profesionalne etike”.\nRistić je tražio da da premijerka odgovori zašto je obmanula javnost i da li je to samo njena ideja, ili ju je na to neko nagovorio.\nRistić pita zašto je Vlada 19. oktobra donela neustavnu uredbu o ostvarivanju posebnih prava pravosudnih funkcionera zaposlenih u pravosudnim organima i Upravi za izvršenje krivičnih sankcija na teritoriji Ki M:\n-Uredba je donesena nekoliko dana pre nego što su naše sudije potpisale ovu neustavnu zakletvu. Ovo je nagrada za protivustavni čin koji su morali da naprave. Stekli su neustavnu posebnu penziju koju stiču danom prestanka radnog odnosa u našim pravosudnim organima.Ova uredba im tu penziju garantuje do kraja života, a posebna penzija iznosi 90 posto od njihove plate u 2017. godini.\nMarko Đurišić pita Anu Brnabić kada će naći vremena da primi predstavnike novinara koji su se okupili u Grupi za medijsku slobodu:\n– Čuli smo da bi premijerka rado s njima popričala, ali nema vremena. Ja ću sada da kažem koja pitanja novinari žele da postave Ani Brnabić. Žele da je pitaju kada će članovi Vlade početi da poštuju Zakon o javnom informisanju koji zabranjuje diskriminaciju medija, urednika, novinara i drugih u oblasti javnog informisanja. Koliko novinara je pod merama kao što su praćenje, snimanja i tajni nadzor komunikacije? Šta predsednici Vlade govori podatak da je 2013 godine bilo 23 napada na novinare, a samo u prvih osam meseci ove godine ih je 54? Hoće li se identifikovati osobe koje su napale novinare na ulici na dan polaganja zakletve Predsednika? Ko je provalio u stan novinarke Dragane Pećo?\nPoslanik Vladimir Đurić kaže da organizacija Transparentnost Srbije od februara ove godine pokušava da dođe do kopije koncesionih akata za aerodrom Nikola Tesla. Zanima ga da li je odabrani model koncesije najpovoljniji.Ministarstvo saobraćaja je najpre odbilo da dostavi dokumenta uz argument da bi to bilo štetno, a kasnije je saopštilo da takva dokumenta ne poseduje. Sedmog septembra ove godine Ustavni sud doneo je presudu kojom se nalaže Generalnom sekretarijatu Vlade da u roku od 15 dana dostavi tražene informacije.Da li je pokrenut protiv bilo koga u Vladi prekršajni postupak zbog skrivanja informacija?\nKola i gorivo za Sertića\nZoran Radojičič pitao je danas ministarku Zoranu Mihajlović i direktora Koridora Srbije Zorana Babića, po kojem je kriterijumu škoda superb BG 669 BB dodeljena bivšem ministru Željku Sertiću na lično korišćenje i ko mu je dao karticu za besplatno sipanje goriva na pumpama Gasproma?\nRadojičić je pitao Vučića da li je istina da je svojevremeno naložio Raduloviću da se Čedi Jovanoviću iz Fonda za razvoj isplati 1 ipo milion evra s obrazloženjem: “Čeda će nam trebati”. Kada je Radulović to odbio, da li je Čedi taj novac dao lično Vučić i da li je danas taj novac vraćen?\nTreće pitanje Radojičića odnosi se na Maju Gojković:\n-Da li je narodni poslanik Srđan Nogo isključen kako bi se sprečilo da se čuje o kriminalu i korpciji u vrhu države? Ili je isključen zato što je pomenuo da 750 sudija imaju članske karte SNS koje im omogućavaju najpovoljnije kredite u bankama? Da li je isključen sa sednice zato što je rekao da Ana Brnabić nije prošla bezbednosnu proveru kao agent stranih obaveštajnih službi, ili je isključen zato što je otkrio da Vučićev kum, Nikola Petrović, i njegov kum, Nenad Kovač poseduju privatne prislušne centre u Beogradu? Ili je sklonjen zato što je otkrio kako je SNS oprala 2 miliona evra iz crnih fondova na predsedničkim izborima? Da li je Marija Janjušević isključena zato što je pitala ko je dao kredit Željku Mitroviću, vlasniku Pinka od 27 miliona evra i kome je Željko uplatio pet miliona evra za uslugu?\nNa kraju, Radojičić pita Vučića:\n-Zašto već punih 9 godina vaš poverljiv čovek svakog meseca isplaćuje 35.000 evra u gotovini Viljemu Mingomeriju, bivšem ambasadoru SAD u Beogradu? Zanima me i čije se pare peru u Beogradu na vodi.Da li je taj projekat dogovoren 2009 godine, kada ste se sastali, kako pokazuje ova fotografija, sa Milom Đukanovićem i Muhamedom Dahlanom, koji je, inače, osuđen za međunarodni terorizam? ♦\nZorana Mihajlović: Srbija deseta na svetu po brzini izdavanja građevinskih dozvola


Bajden: Objašnjavaću Amerikancima zašto su predloženi zakoni dobri za njih\n03 oktobar, 2021\nPredsednik Bajden razgovara sa novinarima pred polazak za Delaver, 2. oktobra 2021.\nPredsednik Džo Bajden najavio je u subotu da će "raditi punom parom" na tome da Kongres usvoji i zakon o infrastrukturi i zakon o budžetu, koji predviđa velika izdvajanja za socijalne programe.\nPredsednik je u petak posetio Kapitol u pokušaju da okonča rasprave među umerenim i liberalno orijentisanim članovima njegove, Demokratske partije, koje prete da ugroze usvajanje dva velika zakonska predloga, koja su od ključnog značaja za Bajdenove unutrašnjepolitičke ciljeve.\nPredsednik je u subotu komentarisao kritike da nije dovoljno radio da pridobije podršku zakonima putujući po zemlji. Odgovorio je da je bilo mnogo razloga za to, i da se, između ostalog, tokom nedavnih putovanja koncentrisao na uragane i štetu koju su nanele druge prirodne nepogode.\nBajden je najavio da će putovati po Americi da bi građane ubedio "zbog čega je tako važno" da se usvoje zakoni i da bi im objasnio šta oni sadrže. Rekao je da su zakoni napisani da bi se olakšao život običnim Amerikancima, tako što će im, na primer, obezbediti povoljniju cenu staranja o deci.\nSprečeno delimično zatvaranje američke vlade\n"Ni u jednom od tih zakona nema ničega što je radikalno, što je nerazumno", rekao je Bajden. "Pokušaću da ubedim Amerikance i verujem da ću uspeti."\nBajden je izrazio uverenje da će oba zakona biti usvojena ali je odbio da odredi rok kada će se to dogoditi.\n"Verujem da možemo da ovo uradimo", rekao je Bajden.\nUmerene demokrate želele su da odmah glasaju o zakonu o infrastrukturi, koji košta hiljadu milijardi dolara, u Predstavničkom domu, nakon što je zakon već prošao senat, dok su liberalniji senatori želeli da sačekaju dok se postigne dogovor o još skupljem zakonu o državnom budžetu, vrednom 3.500 milijardi dolara, kojim bi se povećala izdvajanja za socijalne programe i borbu protiv klimatskih promena.\nPredsedavajuća Predstavničkog doma Nensi Pelosi poručila je demokratskim članovima Kongresa u pismu u subotu da Predstavnički dom mora da izglasa zakon o infrastrukturi "znatno pre" 31. oktobra, kada ističe zakon o finansiranju američkih autoputeva. Izjavila je da se nastavljaju razgovori o budžetu. "Moramo da usvojimo oba zakona prilično brzo i učinićemo to."\nPredsednik Bajden sa predsedavajućom Predstavničkog doma Nensi Pelosi na Kapitol hilu 1. septembra 2021.\nBajden, bivši senator kome je zakonodavni proces dobro poznat, rekao je demokratama u Kongresu u petak da mogu da odlože glasanje o manjem zakonu i drastično smanje veći na oko 2 hiljade milijardi dolara.\nPortparolka Bele kuće Džen Psaki kaže da će predsednik i njegov tim nastaviti da tokom vikenda razgovaraju sa članovima Predstavničkog doma i Senata. "Predsesdnik želi da sledeće nedelje ugosti u Beloj kući članove Kongresa ali i da putuje po zemlji da bi govorio o svojim ambicioznim i smelim ciljevima."\nZa to vreme, predsednik je u subotu izjavio da se nada da republikanci neće koristiti taktiku zvanu "filibaster" u Senatu da blokiraju pokušaje da se podigne granica zaduživanja.\nSekretarijat za finansije procenjuje da je 18. oktobar krajnji rok da se podigne vladina granica zaduživanja od 28,4 hiljade milijardi dolara, ili će pretiti rizik da vlada ne može da podmiri svoje obaveze, što bi imalo potencijalno katastrofalne ekonomske posledice.\nBajden očekuje da Kongres usvoji zakone o infrastrukturi i državnoj potrošnji\nFederalnoj vladi opet preti zatvaranje ako se Kongres ne dogovori o budžetu\nBajden: Ameriku su uvek pokretale velike državne investicije\nBajden hvali glasanje u Senatu o ključnom infrastrukturnom zakonu\nBela kuća predstavila predlog budžeta od 6000 milijardi dolara\nSenat usvojio zakon o infrastrukturi vredan 1.200 milijardi dolara


Da li će Merkur uspeti da zadovolji kriterijume prestižne Evropske biznis asocijacije\nPredstavnici Merkura, direktor dr sci med Dejan Stanojević i rukovodilac marketing službe Miodrag Miljković, otputovali su u London, kako bi učestvovali na prestižnom Samitu Lidera „Dostignuća 2017“. Podsećanja radi, Merkur je u okviru ovog događaja nominovan za dve nagrade Najbolja regionalna bolnica i Menadžer godine, kojima se prepoznaje i daje priznanje izuzetnosti najboljeg regionanog zdravstvenog centra i njegovog lidera.\nOvaj događaj će biti održan 28. marta, u Kraljevskom institutu direktora, jednom od najprestižnijih biznis centara u Londonu.\nProces selekcije nominovanih je zasnovan na kompleksnom stručnom istraživanju i preporukama partnera Sokrates Komisije za nominaciiju, uključujući i Evropsku Medicinsku Asocijaciju. Proces uključuje i podatke prikupljene od nacionalnih i međunarodnih tela zdravstvene zaštite za sertifikaciju, regionalnih i nacionalnih medicinskih asocijacija, kongresa, foruma, izložbi, medija, medicinskih i putnih časopisa i dobavljača.\nSvi u Merkuru, sa nestrpljenim iščekuju proglašenje dobitnika i lepe vesti iz Londona.\nKakvi su utisci prošlogodišnjih učesnika i dobitnika, kao i galeriju slika, možete pogledati ovde.\nCategory: NagradeBy Jelena Petrović 27. марта 2017.\nPreviousPrevious post:Vesna Dedić – prolećni boravak u BanjiNextNext post:Merkur Vrnjačka Banja u očima umetnika


Prodaja elektromreže uzdrmala vlade Bugarske i Češke | EurActiv Serbia\nProdaja elektromreže uzdrmala vlade Bugarske i Češke\nBugarski premijer Bojko Borisov saopštio je da ne namerava da se povuče zbog afere oko prodaje kompanije ČEZ Bugarska jednoj maloj, nedavno osnovanoj firmi sa nejasnim vlasništvom. Borisov smatra da je preuzimanje te firme deo zavere sa ciljem da se on skloni sa vlasti. Iz vlade je međutim otišla ministarka energetike koja je "slučajno" dugogodišnja prijateljica zvanične vlasnice firme kupca.\nČeška državna energetska kompanija ČEZ objavila je 22. februara prodaju svoje imovine u Bugarskoj maloj bugarskoj kompaniji Inerkom Bugarska (Inercom Bulgaria).\nKako je saopšteno, kupac je poslovanje koje donosi godišnji prihod od gotovo milijardu evra platio 320 miliona.\nKompanija Inerkom Bugarska osnovana je 2017. sa kapitalom od 25.000 evra. Vlasnik firme je Ginka Varbakova iz grada Pazardžik koja nije imala nikakvo iskustvo u upravljanju energetskim kompanijama ili projektima.\nBorisov je inače već morao da se povuče sa premijerske pozicije zbog skandala oko cene struje u februaru 2013. U tom slučaju je češka kompanija ČEZ bila na meti jer je percipirano da pljačka bugarske potrošače.\nKada je reč o operatorima mrežom, Bugarska je podeljena na tri zone. ČEZ ima monopol na zapadu zemlje, uključujući u Sofiji, Energo-Pro, takođe češka kompanija, kontroliše severozapad a austrijski EVN jugozapad zemlje.\nBugarski potrošači već dugo sumnjaju na kartelsko ponašanje tri kompanije koje na tržištu bez konkurencije zaračunavaju slične cene. Istovremeno nacionalni regulator za energetku, koji treba da ih nadgleda, ne uživa poverenje u javnosti.\nOvaj put neće biti ostavke\nZa razliku od 2013, ovaj put je afera napravila političke probleme i češkom premijeru Andreju Babišu.\nČeška štampa piše da je Babiš bio "šokiran" onim što piše u kupoprodajnom ugovoru i da je tražio objašnjenje od kompanije ČEZ.\nBorisov nije ukazao na krivca ali je rekao da ga je vest o prodaji zatekla dok je bio na samitu EU u Briselu pre nedelju dana.\n"To je scenario tih nitkova. Ti ljudi jednom su me skinuli sa vlasti a sada ponovo pokušavaju", rekao je 27. februara bugarski premijer na javnom servisu.\n"Ovaj put neću dati ostavku, obećao sam tim ljudima da ću ih razotkriti", istakao je Borisov.\nMeđutim, istog dana se sa mesta ministra energetike povukla Temenuška Petkova. Kako je objasnila, ona nije imala ništa sa kupovinom imovine kompanije ČEZ ali je već 20 godina prijateljica sa Varbakovom.\nPetkova je rekla da odlazi kako bi se prekinule spekulacije o njenim odnosima sa Varbakovom.\nNa prošlonedeljnom samitu EU Borisov se suočio sa teškim pitanjima bugarskih novinara koji rade u Briselu. Jedno od pitanja odnosilo se na iznenadnu posetu Babiša Bugarskoj 22. januara. Spekulisalo se da je tema bilateralnih razgovora bio ČEZ. Borisov je to negirao.\nPremijer je na javnom servisu rekao da je preuzimanje firme ČEZ bila zavera sa ciljem da se on skloni sa vlasti. Takođe je kazao da ne postoji mehanizam da se sporazum o prodaji spreči, što, prema političarima i analitičarima, nije sasvim tačno.\nBorisov je ponavljao da je reč o ugovoru između dva privatna entiteta iako je ČEZ češka državna kompanija.\nOn je rekao i da je od Babiša dobio poverljiva dokumenta koja pokazuju umešanost rusko-gruzijske ofšor kompanije, kao i ruskih i bugarskih banaka. Bugarski premijer je od centralne banke i obaveštjane službe tražio da pogledaju ugovor.\nU međuvremenu se pokazalo da je prodajna cena bila veća od 320 miliona evra jer je uključila i dugove ČEZ Bugarske.\nOpoziciona socijalistička partija je 23. februara zahtevala da se prodaja zaustavi i zatražila je od vlade da organizuje novu licitaciju.\nBorisov, koji je prethodno odbacio pozive socijalsta da država otkupi privatnu imovinu, rekao je da vlada razmatra izmene zakona koje bi omogućile da se i država pita u sličnim aranžmanima.\nIzvor: EURACTIV.com i BulgarianPresidency.eu


Tači ne ide u Sarajevo: Minimum koji Kosovo zahteva jeste jednak tretman - BIGportal.ba\n7 Jula, 2019 7 Jula, 2019 0172\nHašim Tači je odbio da prisustvuje Samitu o procesu saradnje u jugoistočnoj Evropi (SEECP) u BiH. Kao razlog naveo je poziv predsedavajućeg Predsedništva BiH Milorada Dodika, koji je, kako je rekao, bio ponižavajući, jer Kosovo nije tretirano kao druge države učesnice. “Uprkos volji i spremnosti da učestvujem na SEECP, ponižavujući…\nHašim Tači je odbio da prisustvuje Samitu o procesu saradnje u jugoistočnoj Evropi (SEECP) u BiH.\nKao razlog naveo je poziv predsedavajućeg Predsedništva BiH Milorada Dodika, koji je, kako je rekao, bio ponižavajući, jer Kosovo nije tretirano kao druge države učesnice.\n“Uprkos volji i spremnosti da učestvujem na SEECP, ponižavujući poziv sadašnjeg predsedavajućeg Predsedništva Bosne i Hercegovine sprečio me je da predstavljam Kosovo na ovom sastanku”, napisao je Tači na Fejsbuku.\nKako prenosi RTK2, Tači smatra da je ponašanje BiH neprihvatljivo i paradoksalno, jer predstavnici te države potpuno primenjuju anti-evropske prakse, koje se, kako je naveo, “ne razlikuju od onih u Srbiji”.\n“Takvim destruktivnim pristupom, regionalna saradnja i dobrosusedski odnosi između zemalja zapadnog Balkana nemaju uslov koji je potreban za pristupanje Evropskoj uniji”, kaže on.


Prointer u kampanji za Vučića | BIRN\nProinter u kampanji za Vučića\nSrpska napredna stranka u predizbornoj kampanji koristi telefonsku centralu Prointera, kompanije koja je od 2012. godine zahvaljujući poslovima sa državom bar 35 puta uvećala svoje prihode\n„Zvali su me na mobilni dva puta, jednom su mi nudili besplatni očni pregled, a drugi put me pitali da li podržavam njihovog kandidata za predsednika. Oba puta sam odbio da razgovaram sa njima, jer nikada nisam bio glasač SNS-a. Ne znam ni odakle im moj broj telefona“, kaže u razgovoru za BIRN Beograđanin koji je želeo da ostane anoniman.\nVeliki broj građana, bez obzira na političko opredeljenje, prethodnih dana dobija telefonske pozive iz izbornog štaba Aleksandra Vučića. Ne mali broj njih je informaciju o tome objavio na društvenim mrežama, a novinari BIRN-a su i razgovarali sa jednim od njih.\nPozivanje i animiranje birača pred izbore nije novost, ali BIRN je utvrdio da pozivi SNS-a u aktuelnoj kampanji idu sa broja kompanije koja se već godinama u medijima i političkim krugovima povezuje sa vladajućom strankom – Prointerom.\nBroj sa koga su zvali našeg sagovornika i koji je više građana objavilo na društvenim mrežama kao broj sa kojeg su ih kontaktirali iz štaba SNS-a je 011/6359100.\nProverom na poslovnim stranama Telekomovog imenika i pozivom usluge telefonskog imenika do 13. marta mogao se videti podatak da je broj 011/6359100 registrovan na firmu Prointer IT Solutions. Takođe, broj je registrovan na adresu Katićeva 14, gde se nalazi predstavništvo Telekoma.\nU Telekomu za BIRN kažu da Prointer koristi njihovu uslugu „business trunking“, a ona se realizuje zakupom servera koji su uvek smešteni na adresi Katićeva 14.\n„Posebno napominjemo da Prointer ili bilo koji drugi korisnik naših servisa nema nikakav fizički pristup adresi u Katićevoj. Svi pozivi koje generiše Prointer sa kontakt centra ostvaruju se sa njihove lokacije”, navodi se u odgovoru Telekoma.\n„Buisiness trunking“ usluga omogućava, prostim rečnikom, korišćenje takozvane kućne telefonske centrale.\nPar dana nakon što je BIRN počeo rad na priči o kontakt centru Prointera i Srpske napredne stranke, na sajtu Telekoma više nije mogla da se pronađe informacija o vlasniku broja 011/6359100. U Telekomu za BIRN objašnjavaju da vlasnici brojeva imaju pravo da sakriju svoj indetitet i da se tom zahtevu izlazi u susret momentalno.\nProinter je prvo sakrio podatak da je vlasnik broja 011/6359100, a potom je promenio broj na 011/6359199 koji je opet zaštitio.\nNa pitanja BIRN-a na koji način je regulisana njihova saradnja i da li stranka plaća kompaniji korišćenje telefonske centrale, ili je kompanija ovu uslugu donirala stranci, ni Prointer ni SNS nisu želeli da odgovore.\nMediji i opozicione stranke su do sada u više navrata Prointer dovodili u vezu sa samim vrhom vlasti i vladajućom strankom.\nKompanija se u medijima i u nastupima opozicije povezivala sa SNS-om, pre svega preko vlasnika Prointera Slobodana Kvrgića i Slaviše Kokeze, predsednika Fudbalskog saveza Srbije, bivšeg visokog funkcionera SNS-a i saradnika Aleksandra Vučića.\nKokeza je 2014. godine preuzeo Kvrgićevu fabriku za proizvodnju namešataja Eurosalon. Takođe, Senior tim, još jedna Kokezina firma, registrovana je na istoj adresi i za istu delatnost kao Prointer.\nPrema pisanju istraživačkog portala Krik, Tamara Đukanović, supruga premijera Vučića, 2013. godine kupila je stan od Slobodana Kvrgića za 135.000 evra.\nKvrgićeva kompanija nakon smene vlasti 2012. godine postaje lider u Srbiji u oblasti tržišta informacionih tehnologija i to najpre zbog poslova sa javnim preduzećima i državnim ustanovama.\nPrema podacima Agencije za privredne registre prihodi Prointera su od 2012. godine do kraja 2015. godine uvećani 35 puta.\nPrema Zakonu o finansiranju političkih aktivnosti partije su dužne da Agenciji za borbu protiv korupcije podnesu izveštaj o troškovima izborne kampanje u roku od 30 dana od objavljivanja konačnih rezultata izbora.\nU Agenciji za BIRN kažu da svaki trošak, pa i trošak angažovanja kontakt centara preko kojih se zovu glasači, partije su dužne da prijave u izveštaju o troškovima izborne kampanje.


Ako hoće da oslobodi 80 odsto frilensera, država bi trebalo da utrostruči ponudu.\nČetiri od pet frilensera neće ništa platiti, tvrdili su u Ministarstvu finansija kad su objavili svoj predlog o kojem se juče pregovaralo. Međutim, ta brojka se nije poklapala s realnim stanjem, a pitanje je koliko će ih, prema današnjem predlogu, biti oslobođeno duga za poreze i doprinose za pet godina u nazad.\nPrema najnovijem predlogu Vlade, oni koji su u prethodnom periodu zarađivali manje od 56.000 dinara mesečno, odnosno 5.730 evra godišnje, ne bi trebalo ništa da plate. Razlog je taj što kada se od te zarade odbije predloženih 32.000 na mesečnom nivou, inormirani troškovi od 43 odsto, dobija se poreska osnovica koja je gotovo ravna nuli ili u minusu.\nMeđutim, broj frilensera koji su toliko zarađivali, manji je od 50 procenata, prema anketama koje su radili Naled i Udruženje frilensera i privrednika Srbije. Kako Naledovo izstraživanje pokazuje, manje od 2.000 evra godišnje zarađuje 12,96 odsto ispitanika, sa prihodom do 4.000 evra ih je 13,77, dok 16,60 procenata zarađuje između 4.000 i 7.000 evra godišnje. Pošto su razmere takve, možemo samo reći da manje od 44 odsto ispitanika zarađuje manje od 7.000 evra, a podsetimo biće oslobođeni samo oni koji zarađuju manje od 5.730 evra godišnje.\n54% radnika na internetu je zarađivalo manje od 60.000 dinara\nDanašnji predlog koji je iznela država, jeste zapravo rešenje koje je ponudilo samo Udruženje frilensera i privrednika Srbije. Njihova anketa nam takođe ne može dati tačan iznos, ali prema njoj 54 odsto radnika na internetu je zarađivalo manje od 60.000 dinara, što je ujedno i medijalna mesečna zarada frilensera.\nNa osnovu oba istraživanja, možemo zaključiti da najnoviji predlog države zapravo donosi korist manjem broju frilensera. Pritom Poreska uprava kaže da ima podatke od 41.138 ljudi koji su ostvarivali prihode iz inostranstva, a na njih nisu platili poreze i doprinose. Prema procenama više institucija i organizacija, pa i izjavama zvaničnika, u Srbiji ima oko 100.000 radnika na internetu, a prema već pomenutom Naledovom istraživanju, četvrtina njih je te zarade oporezovala kao preduzetnik, a prema Poreskoj upravi manje od jednog procenta kao fizičko lice.\nDakle, pitanje je koje je frilensere Poreska uprava obuhvatila i kakve su njihove zarade, ali to verovatno ne bi previše uticalo na ukupne udele. Kada bi država zaista htela da oslobodi 80 odsto frilensera od plaćanja poreza i doprinosa za pet godina unazad, trebalo bi da ih otpiše za sve koji su zarađivali manje 150.000 mesečno, što je gruba brojka dobijena ukrštanjem istraživanja.\nZaključak je da i današnji predlog Vlade ostavlja većinu frilensera s dugom. U Udruženju radnika na internetu, koje je učestvovalo na jučerašnji pregovorima, smatraju da je „navodni dug neosnovan”.\n„Merama koje predlaže, Vlada pokušava da umanji bes radnika na internetu. Međutim, ona bes, naprotiv, podstiče, predlažući rešenja koja nam onemogućuju da nastavimo sa radom”, kažu u URI-u.\nPočetkom nedelje se činilo da će to biti poslednja u kojoj ćemo pričati o problemu frilensera, međutim situacija se dodatno zakomplikovala. Došlo je do sukoba dva frilenserska udruženja, pošto UFPS delimično prihvata današnji predlog države, dok URI poziva na proteste. Sve je to dovelo do pitanja, ko na kraju zastupa frilensere.


Opao interes za legalizaciju u Banjaluci - Glas Srpske\nBanjaluka - Broj zahtjeva za legalizaciju bespravno izgrađenih objekata znatno je smanjen nakon odluke Ustavnog suda po kojoj su dažbine za legalizaciju izjednačene s legalnom gradnjom, saopšteno je iz Odjeljenja za prostorno uređenje.\nPrema njihovim podacima, pad interesa za legalizaciju objekata vidljiv je iz broja novih podnesenih zahtjeva, a evidentan je i pad broja izdatih naknadnih građevinskih dozvola.\n“U toku prošle godine izdate su 724 naknadne građevinske dozvole, dok je u prvih pet mjeseci ove godine izdata tek četvrtina od tog broja”, rekao je Vuk Višekruna, šef Odsjeka za legalizaciju Gradske uprave.\nPrema njegovim riječima, ovo je posljedica odluke Ustavnog suda RS, kojom su neustavnima proglašene odredbe Zakona o uređenju prostora i građenju koje se odnose na naknadu za legalizaciju. To znači da su troškovi za većinu objekata bili fiksni i iznosili 100, 500, 1.000 i 2.000 KM, što je za građane bilo veoma povoljno te glavni motiv za ulazak u postupak legalizacije i tada je podnesen najveći broj zahtjeva - 8.308.\nNakon odluke Ustavnog suda, ove naknade se više ne mogu primjenjivati te su investitori obavezni platiti troškove uređenja u punom iznosu.\n“Naknada za objekat, koja je ranije bila 500 ili 1.000 KM, sada može iznosti i do 10.000 maraka i ta činjenica značajno utiče na zainteresovanost, odnosno mogućnost investitora da postupak legalizacije dovedu do kraja, te samim tim utiče i na broj izdatih naknadnih građevinskih dozvola u ovom periodu”, kazao je Višekruna. Istakao je da su, sa druge strane, finansijski efekti od postupka legalizacije značajno povećali.\n“U prvih pet mjeseci ove godine od postupaka legalizacije prihodovano je više od 330.000 KM, dok je za čitavu prošlu godinu taj iznos iznosio nešto više od 500.000 KM”, rekao je Višekruna.\nPrema podacima nadležnog odjeljenja, od početka ove godine zaprimljen je 291 novi zahtjev za legalizaciju bespravno izgrađenih objekata te 56 zahtjeva za utvrđivanje legalnosti objekata izgrađenih prije 1980. godine.\n“U prvih pet mjeseci ove godine izdato je 170 naknadnih građevinskih dozvola, 49 rješenja o legalnosti objekta, 283 urbanističke saglasnosti odnosno lokacijskih uslova, te je okončano oko 420 predmeta u vezi s legalizacijom”, kazali su u ovom odjeljenju. Dodaju da je trenutno aktivno oko 10.000 zahtjeva, dok je okončano preko 10.000 predmeta, te da su u periodu od 2008. godine izdate 5.623 naknadne građevinske dozvole.


Koliko Srbija primenjuje moderne tehnologije u uštedi energije - Gradjevinarstvo.rs\nKoliko Srbija primenjuje moderne tehnologije u uštedi energije\nEkstremne vremenske prilike i energetska kriza u celom svetu, i u Srbiji, bile su pravi ambijent za održavanje konferencije o rezultatima, upravljanju i štednji energije. Na konferenciji je zaključeno da su u Srbiji tokom poslednjih nekoliko godina intenzivnije počele da se uvode savremene tehnologije koje štede energiju. Osim energetskih ušteda u zgradama, transportu, industriji i domaćinstvima, nove tehnologije doprinele su i budžetskim uštedama, a i čuvanju planete.\nDogađaju je prisustvovalo vise od 200 eksperata kompanija, predstavnika centralne i lokalne samouprave, investitora, komora, razvojnih organizacija i medija.\nPrema rečima državnog sekretara Ministarstva prosvete i nauke Republike Srbije, prof. dr Radivoja Mitrovića, nauka kao respektabilan resurs treba da odgovori na pitanja kako smanjiti potrošnju i kako da sa što manje energije grejemo što veći prostor. „Kroz manju potrošnju energije stvaramo mogućnost da naša privreda bude konkurentna, a bez izvoza nema rasta. Inovacije ne treba shvatiti samo kao tehnološke, vec promena treba da počne od sopstvenog ponašanja do modela funkcionisanja društva“, rekao je državni sekretar.\nCEDEF je po drugi put organizovao stručnu konferenciju namenjenu privrednicima, centralnoj i lokalnoj upravi, sa ciljem da se predstave savremena tehnološka rešenja sa konkretnim rezultatima i efektima. Pored tehnoloških pitanja, bilo je reči i o administrativnom i finansijskom aspektu korišćenja savremenih tehnologija.\nSBERBANK SRBIJA NOVI BEOGRAD, SRB\n0700 700 800


Nije moglo drugačije: šampion Fetel oborio rekord pobeda u Ostinu\nU Formuli 1 ništa novo. Sebastijan Fetel je nastavio da dominira i osvojio Veliku nagradu SAD pošto je bio najbrži na pretposlednjoj trci sezone u Ostinu, što mu je osma uzastopna pobeda, čime je postavio novi rekord. Pored njega na postolju su se našli Roman Grožan iz Lotusa i Mark Veber iz Red Bula.\nČetvorostruki uzastopni šampion ispisao je i novu stranicu Formule 1 osmim trijumfom u nizu, što do sada niko nije uspeo u jednoj sezoni. Najviše, po sedam, imali su Askari i Mihael Šumaher, a Fetel može da sruši i rekord legendarnog Nemca od 12 pobeda u sezoni, ako slavi i na poslednjoj trci 24. novembra u Brazilu.\n"Hvala vam momci. Imamo neverovatan timski duh, fenomenalni ste. Volim vas mnogo", rekao je Fetel svom timu preko radija uz već čuveno "potpisivanje" na stazi nakon pobede u 19. različitoj državi, čime je izjednačio još jedan rekord u vlasništvu Šumahera.\nBorba za prvo mesto nije bila interesantna, ali zato jeste za drugu poziciju koju su vodili Roman Grožan i Mark Veber. Upravo je Fetelov timski kolega iz Red Bula krenuo ka drugi, ali su ga već na startu pretekli Grožan i Hamilton.\nUspeo je francuski vozač da odoli svim naletima Vebera i stane korak bliže šampionu na postolju u Ostinu, dok je Britanac iz Mercedesa bio četvrti. U samom finišu je Hulkenberg pritiskao Fernanda Alonsa ali je pilot Ferarija nekako sačuvao petu poziciju u tom poslednjem krugu.


sreda, 25. novembar 2020. 16:58h\nČedomir Božić, pokrajinski sekretar za poljoprivredu, vodoprivredu i šumarstvo, zajedno sa gradonačelnikom Pančeva Aleksandrom Stevanovićem obišao je završne radove na izgradnji vodovodne mreže u naselju Skrobara u Pančevu.\nČedomir Božić obišao je i poljoprivredno gazdinstvo Škrbić u Jabuci www.vojvodina.gov.rs\nRadovi na izgradnji druge faze u naselju Skrobara se odvijaju planiranom dinamikom i trebalo bi da budu završeni do sredine decembra. Ovom zajedničkom investicijom Pokrajinskog sekretarijata i grada Pančeva, završava se gotovo kompletna vodovodna mreža u gradskim mesnim zajednicama.\nČedomir Božić je istakao da će ovi radovi biti završeni do kraja godine, kada će oko pet stotina domaćinstva iz ovog naselja dobiti zdravu pijuću vodu.\nDanas smo u radnoj poseti i ovom prilikom obilazimo radove na završetku vodovodne mreže u naselju Skrobara. Polako se radovi bliže kraju, Pokrajinski sekretarijat izdvojio je deo sredstava u iznosu od 9.648.000 dinara za finansiranje izgradnje vodovodne mreže. Jako je bitno da stanovnici Skrobare dobiju novu vodovodnu mrežu. Pored ove investicije, u toku su radovi na izgradnji kanalizacione mreže u Šarplaninskoj ulici, koju takođe sufinansira Pokrajinski sekretarijat. I ti radovi se takođe privode kraju, a sredstva koja je Sekretarijat izdvojio za ovu namenu iznose deset miliona dinara, kaže pokrajinski sekretar Čedomir Božić.\nOn je dodao da se ovih dana kreira budžet za narednu godinu.\nUpravo ovim obilascima utvrđujemo ciljne tačke na osnovu kojih će se i kreirati programi, a potom će biti i raspisani konkursi za sledeću godinu. Očekujem da ćemo, u ovom veoma teškom periodu pandemije, uspeti da prevaziđemo sve nepovoljne okolnosti i mnogo jače nastaviti sa realizacijom programa koji omogućuju sve brži razvoj, istakao je Božić.\nGradonačelnik Pančeva Aleksandar Stevanović zahvalivši se pokrajinskom sekretaru istakao je da ova poseta predstavlja okvir jedne dobre saradnje između lokalne samouprave i Pokrajinskog sekretarijata.\nMožemo videti da su radovi na instalaciji vodovodne mreže na jednom delu teritorije grada Pančeva pri kraju. Po završetku radova stvoriće se uslovi za priključak pet stotina novih domaćinstava na ovu vodovodnu mrežu i dobijanje pijaće vode iz gradskog vodovoda. Ovim aktivnostima pokazujemo da smo nastrojeni ka stvaranju boljih uslova za život i podizanju životnog standarda na ovom području. U toku godine uradili smo i nekoliko atarskih puteva, što je od izuzetne važnosti za naše poljoprivrednike, i to ćemo nastaviti da radimo uz odličnu saradnju sa Pokrajinskim sekretarijatom, zaključio je Aleksandar Stevanović.\nNakon obilaska radova u Skrobari, pokrajinski sekretar zajedno sa delegacijom grada Pančeva posetio je poljoprivedno gazdinstvo porodice Škrbić u Jabuci, koje obrađuje 250 hektara zemlje i bave se ratarstvom.


SEEbiz.eu / TREND / Continental dobija besplatno zemljište za novu fabriku u Subotici\nContinental ContiTech Subotica Mali Bajmok\nDatum objave: 03.02.2016. - 18:56:22\nSUBOTICA - Nemački Continental dobiće više od 25.000 kvadratnih metara zemljišta u Privrednoj zoni „Mali Bajmok" u Subotici za izgradnju nove fabrike. Gradsko veće Subotice usvojilo je rešenje o otuđenju građevinskog zemljišta bez naknade u Privrednoj zoni „Mali Bajmok" kompaniji ContiTech Fluid Srbija.\nKako se navodi u rešenju, koje je upućeno Skupštini grada na usvajanje, Vlada Srbije je 23. januara dala prethodnu saglasnost za ovo otuđenje u cilju izgradnje industrijskog objekta namenjenog za proizvodnju komponenata za auto industriju. Prema prošle godine potpisanom memorandumu o razumevanju, ContiTech će u novu fabriku površine 12.000 m² uložiti 17 miliona EUR i zaposliti najmanje još 500 radnika do kraja 2018. godine.\nPrema ranijim najavama iz same kompanije, početak gradnje se očekuje na proleće, završetak do kraja godine, a novom investicijom broj zaposlenih u ovoj nemačkoj kompaniji biće dupliran. Ovaj investitor u Subotici posluje od 2011. godine, a trenutno zapošljava oko 600 radnika u postojećoj fabrici komponenti za automobilsku i kamionsku industriju u Privrednoj zoni „Mali Bajmok", u kojoj posluje još niz investitora.


U Stambolu, na Bosforu - Jasmina Lukač - Dnevni list Danas\nJasmina Lukač21.09.2021. 07:35\n21. septembra 2021. u 07.52\nVila je uz Bosfor, nije na Bosforskom moreuzu.\nI, posle analize situacije, koje je svestan svako iole misleci (ne racunam sns-ovce), autorka predlaze, sta tacno??\n21. septembra 2021. u 09.44\nU normalnim drustvima sledile bi ostavke i smene predsednistva i vlade,lustracije,nezavisno sudstvo,novi Ustav.Ima dovoljno pametnih,obrazovanih i odgovornih u Srbiji.\n21. septembra 2021. u 10.00\nI sta fali kontejnerima, gde biste ih vi….\n21. septembra 2021. u 11.41\nVučić je na savetovanju kod Erdogana koji je preživeo pripemani državni udar, naravno od strane Vojske. Valjda i u našoj Vojsci ima neki general koji nešto više razume od svojih kolega da uskoro neće biti Srbije.\nсамуило самарићанин kaže:\n21. septembra 2021. u 12.08\n…, zašto mi se čini da u tekstu blago provejava uverenje autora da bi za konsolidovanje opozicije bilo bolje da se Dragan Đilas nije vraćao u politički život…?\n21. septembra 2021. u 13.29\nŠto pre shvatite da vaša liberalna opcija uživa podršku do 3% naroda Srbije, to bolje po vas..\n21. septembra 2021. u 13.55\nAko se ne varam, od 90-tih, ni jedan lider opozicije nije podneo ostavku posle katastrofe na izborima, bez obzira da li su u pitanju sopstvene greške ili mahinacije „pobednika“.Ispravite me ako grešim.


Konkurs za izbor sedme generacije Mladih ambasadora\nInfo sesija u Nišu o Javnom pozivu za predloge projekata srednjih škola Promena trase linije gradskog prevoza ka Somborskoj\nKonkurs za izbor sedme generacije Mladih ambasadora u Nišu otvoren je do 15. septembra, saopštili su iz ove organizacije. Novoizabrani Mladi ambasadori realizovaće ideje mladih, podržavati programe i promovisati kulturu i preduzetnički duh među svojim vršnjacima.\nMladi ambasadori najavljuju da će se raditi na usavršavanju veština, razvijanju liderskih sposobnosti i stvaranju zajednice po meri mladih.\nKonkurs je otvoren za sve učenike i studente obrazovnih institucija u Nišu. Prijava se vrši popunjavanjem prijavnog formulara na ovom linku.\nOrganizacija Mladi ambasadori postoji od 2014. godine i do sada je kroz šest generacija prošlo oko hiljadu mladih ljudi.


Naslovna Info Srbija Kraj moratorijuma na kredite i mogući početak novih problema za građane i...\nFoto: Dnevnik. rs\nRačunica je jasna – svako ko ima kredit, a ratu nije platio prethodna tri meseca, plaćaće više od onih koji nisu „pauzirali“.\n„Biće različitih situacija u kojima će se nalaziti privrednici, neko će lakše neko teže da pregura sve, ali generalno gledano sigurno da će svi oni koji su bili na granici izdržljivosti biti izuzetno opterećeni„, ističe on i napominje da su mnogima prometi pali i da se mnogi nisu ni počeli oporavljati.\n„Pomoglo je što je privreda dobila pomoć u vidu minimalca za sve firme koje su to tražile, kao i odlaganje plaćanja poreza i doprinosa i to je nekima značilo čak i ukupan prihod jer ništa nisu imali. To je bilo pozitivno, kao i ovo odlaganje plaćanja kredita, ali nemojmo da zaboravimo da će i jedno i drugo doći na naplatu“, napominje Atanacković.\n„Ako će ga produžiti kao i do sada tako što će naplatiti duplu redovnu kamatu, onda bolje da ga ne produže“,kaže Gavrilović za Danas.\n„Građanima nije saopšteno na jasan način koliko će to da ih košta. Predstavljeno je kao neka olakšica i evo sada ćemo da vidimo 1. jula koliko će ta olakšica svakog dužnika da košta„, ističe Gavrilović.\nPrethodni tekstKoliku platu treba da imaju domaćice?\nPetruša_Petra 29/06/2020 At 06:06\nŠto se mene tiče ,nikada nebih prihvatila moratorijum.Strašno !!! Penziju imam od pok.supruga a nas šestoro živi od nje.Treba da se vrati onih 100e!!!???Trabali ste odmah da nas upozorite na kamatu i isplatu.Kakva prevara !¡!


F1 ulazi u mobilni esport - RUR Esports\nFormula 1 je najavila novi šampionat za korisnike mobilnih telefona i time potvrdila svoj ulazak u rastuće mobilno esport tržište.\nF1 je prvi put ušao na vrata esporta još 2017. a nova najava je prvi ekskluzivni turnir za F1 Mobile Racing, oficijelnu F1 mobilnu igru. F1 Esports je objavio i da će se finale mobilnog šampionata održati u isto vreme kad i završnica F1 Esports Series 2020 sezone.\nKompanija je startovala esport program 2017. sa svojom oficijalnom F1 igrom, a kao glavni cilj izrazili su približavanje igračkoj zajednici i organizovanje novih događaja radi većeg angažovanja sa F1 sportom. Zvanični timovi su 2018. počeli da osnivaju sopstvene esport timove, i takmičenje za titulu je moglo da počne. Ove godine F1 čini još jedan veliki korak u esportu time što se širi na tržište mobilnih telefona, a za titulu prvog šampiona ikad će moći da se takmiči bilo ko na planeti.\nTurnir će biti održan u mesečnom liga formatu, od septembra do novembra. Turnir je otvoren za sve, i svako ko poseduje mobilni telefon i F1 Mobile Racing aplikaciju će moći da učestvuje. Igrači koji se kvalifikuju za finale, će se takmičiti na devetodnevnom turniru nakon čega ćemo dobiti prvog F1 Mobile Racing Esport šampiona. Zvaničnu igru možete preuzeti za android i apple na njihovom oficijelnom sajtu. Srećno svima!\nTags F1 f1 esports series 2020 f1 mobile racing\nBivši business associates igrači formiraju novu ekipu


Zvezda dobila konkurenciju za Mohiku, ali je blizu Beograda, skautiran i Argentinac iz Leganjesa\nIzvor: MozzartSport.com, 22.Jun.2021, 09:30\nJedino je izvesno je da Kolumbijac ne ostaje u Đironi\nOdavno je Crvena zvezda stavila levog beka Hoana Mohiku na listu željenih kapitalaca u letnjem prelaznom roku ali neće to biti laka meta. Baš kao što smo vam i najavili kada smo ekskluzivno objavili vest o interesovanju Zvezde za Mohiku pre dve nedelje.\nLevi bek je pod ugovorom sa Đironom do sledećeg leta, a minulu sezonu je proveo na pozajmicama. Prvih šest meseci u Atalanti, a onda u Elčeu. Tom prilikom je dogovorena opcija po kojoj Elče može da otkupi Mohiku do 30. juna po ceni od 2.500.000 evra. Iako je Elče izborio opstanak i finansijski je stabilniji nego pre šest meseci, to nije suma koju želi da plati za...


RTCG - Radio Televizija Crne Gore - Nacionalni javni servis :: Kulturna galaksija :: Radovi "Slikarskog uranka" u Muzeju grada Perasta\nDO 10. FEBRUARA 17. 01. 2019. 11:20 >> 10:50 0\nRadovi "Slikarskog uranka" u Muzeju grada Perasta\nUmjetnički radovi nevladine organizacije "Slikarski uranak" iz Podgorice, biće izloženi u galeriji Muzeja grada Perasta od danas do 10. februara 2019. godine.\nIzložba se može pogledati svakog radnog dana od 9 do 14 časova, a kako se napominje u saopštenju JU Muzeji Kotora, organizatorka i kustoskinja izložbe je Aleksandra Simeunović, istoričarka umjetnosti i muzejska savjetnica, zaposlena u Muzeju grada Perasta.\nNVO "Slikarski uranak", osnovao je 1993. godine Miloš Uskoković, profesor u penziji, u saradnji sa KPZ CG i ULUCG.\n"Slikarski uranak" je međunarodna asocijacija stvaralaca koja ima preko 400 članova svih umjetničkih i naučnih profila. Za proteklih 25 godina priređene su brojne manifestacije, poput umjetničkih kolonija, književnih večeri, izložbi i izleta širom Crne Gore, sa slikarskim i fotoseansama, uz gostovanje članova iz regiona i cijelog svijeta.\nNVO "Slikarski uranak"


Sistem za oporezivanje dobiti pravnih lica u Republici Srbiji nudi investitorima brojne poreske podsticaje koji ohrabruju određeno ponašanje investitora i podržavaju pojedine sektore privrede. Najčešći oblik poreskog podsticaja je poreski kredit za ulaganja u osnovna sredstva, a tu su i podsticaji za određene sektore privrede i regione. Pažljiv odnos prema raspoloživim poreskim podsticajima i njihovo korišćenje mogu da doprinesu smanjenju efektivne stope poreza na dobit pravnih lica.\nPomoć preduzeća PwC ogleda se u analizi modela poslovanja, toka proizvoda, dokumentacije, kao i u savetovanju klijenata o raspoloživim poreskim podsticajima i načinima za njihovo dobijanje. Osim pomenutog, mi nudimo pomoć i u prikupljanju i izradi tražene dokumentacije.\nPotreban vam je savet o tome kako da ispunite uslove Republike Srbije za dobijanje poreskih podsticaja;\nPotrebna vam je pomoć kako da na najbolji i najefikasniji način iskoristite sve raspoložive poreske podsticaje i stimulanse u sadašnjem i budućim periodima;\nŽelite manju efektivnu poresku stopu;\nŽelite promenu poreske situacije, i to u smislu pretvaranja gubitaka u dobitke;\nPotrebna vam je pomoć u ostvarivanju značajnih poreskih ušteda predviđenih za velike investitore i sektore koji posluju u nerazvijenim regionima.\nUtvrđivanje poreskih podsticaja i stimulacija koji stoje na raspolaganju preduzeću;\nPomoć u razumevanju uslova neophodnih za dobijanje poreskih podsticaja i stimulacija;\nSavetovanje o tome kako da na najbolji način iskoristite poreske podsticaje, i to sa aspekta njihovog oblika i trenutka kada će biti iskorišćeni;\nPregled dokumentacije radi utvrđivanja da li preduzeće zadovoljava uslove za korišćenje poreskih podsticaja;\nKonsultacije o poreskim konsekvencama i alternativnim rešenjima u slučaju da preduzeće ne ispunjava uslove za korišćenje željenih poreskih podsticaja.


- To praktično znači da ćemo sutra imati nekoliko okruglih brojeva, imaćemo 2,5 miliona prvih doza, dva miliona drugih doza i 4,5 miliona datih vakcina u Srbiji - rekao je Jovanović.\n- Naravno to nije dovoljan broj i zato poziv mladima da iskoriste vikend pred nama, ali i da iskoriste priliku da se vakcinišu do ponedeljka, jer time ostvaruju pravo na dodatnu finansijsku pomoć države u iznosu od 3.000 dinara - rekao je Jovanović.\n- Pozivamo građane da dođu i bez zakazivanje na bilo koji od 226 punktova širom Srbije da se vakcinišu. Svakodnevno podaci o broju zaraženih govore da smo na odličnom putu da stavimo tačku na borbu portiv kovida - rekao je Jovanović.\n25. 05. 2021. u 22:29\nMihailo Jovanović Kancelarija za IT i eUpravu vakcinacija vakcinacija u Srbiji kolektivni imunitet koronavirus korona virus vakcina protiv virusa korona


Narodno pozorište od 31. oktobra – Bookvar\nOvo možda niste znali o Žilu Vernu\nVelika scena Narodnog pozorišta u Beogradu (NP) biće svečano otvorena u sredu, 31. oktobra, najavio je upravnik NP Dejan Savić, navodeći da su završeni radovi u okviru početne faze preuređenja i rekonstrukcije nacionalnog teatra.\nSaopštenje prosleđeno medijima prenosimo u celini: „Sa ponosom obaveštavamo javnost da će Velika scena Narodnog pozorišta biti svečano otvorena 31. oktobra, jer sa nestrpljenjem želimo da otvorimo vrata za naše posetioce. U okviru početne faze rekonstrukcije, završeni su radovi na adaptaciji i popravci dela toaleta za publiku u holu partera Velike scene, kao i na toaletima i tuš kabinama koje svakodnevno koriste članovi ansambla Baleta. Već tri meseca intenzivno traje druga faza rekonstrukcije Narodnog pozorišta sa strane ulica Vasine, Dositejeve i Braće Jugović u okviru koje je, između ostalog, predviđeno da se sa fasade uklone svi detalji skloni padu i da se na mestima gde nedostaju delovi izvrši potpuna reparacija, restauracija i konzervacija. U trećoj fazi rekonstrukcije planira se nastavak radova u sledećoj godini, a prema planu i programu rada za 2019. godinu, po dobijanju saglasnost za planirani budžet. Kako je jubilarna, 150. godišnjica u toku, radujemo se realizaciji radova u zgradi pozorišta kako bi obezbedili bolje i sigurnije uslove za publiku i zaposlene, a takođe, učinili zgradu lepšom i sjajnijom čime bi naglasili značaj ovako velikog jubileja ne samo za nas, već i za kulturu uopšte, a za sve to su Ministarstvo kulture i informisanja i Republika Srbija odobrili značajna sredstva u cilju unapređenja zaštite kulturne baštine Republike Srbije“, navedeno je u saopštenju koje je potpisao upravnik Narodnog pozorišta Dejan Savić.\nBeogradskom Narodnom pozorištu danas je, povodom 70 godina od osnivanja Narodnog pozorišta u Prištini, dodeljena Povelja 29. oktobar za dugogodišnji doprinos radu prištinskog teatra.\n„Narodno pozorište u Prištini, sa privremenim sedištem u Gračanici, povodom 70 godina od osnivanja, dodelilo je Povelju Narodnom pozorištu u Beogradu za značajan i dugogodišnji doprinos radu i afirmaciji tog kosovsko-metohijskog teatra“, navedeno je u saopštenju. Direktor prištinkog teatra Predrag Radonjić Povelju 29. oktobra uručio je upravniku Narodnog pozorišta u Beogradu Dejanu Saviću, naglašavajući da je Narodno pozorište u „strateški partner, uzor i oslonac“ koji obezbeđuje prostore za pripremanje dela predstava i prostor za beogradske premijere. Ta podrška, rekao je Radonjić, veoma mnogo znači s obzirom na to da je taj teatar, kako je naglasio, praktično kuća bez svoje matične scene i zgrade“. „Iako se ona vodi da je u Gračanici, mi smo, zapravo, iz našeg matičnog grada, sa naše matične scene i zgrade u Prištini, proterani“, rekao je Radonjić.


Evropska unija će sledeće sedmice doneti odluku o novim sedištima dve agencije koje moraju da napuste London kada Velika Britanija napusti EU.\nSavet za opšte poslove EU, koji čine ministri spoljnih ili evropskih poslova zemalja članica sutra će glasati o novom sedištu Evropske agencije za lekove (EMA) i Evropskog nadzornog tela za bankarstvo (EBA), navodi Hina.\nZa sedište EMA-e kandidovalo se 19 evropskih gradova, među njima i Zagreb, a za sedište EBA-e osam gradova.\nZbog načina glasanja nemoguće je predvideti ishod, iako se Milano najčešće spominje kao favorit za EMA-e, za koju vlada puno veći interes i za koju se ulaže puno više lobističkih napora, napominje agenicja.\nTo je i razumljivo s obzirom na to da je to najveća evropska agencija sa oko 900 zaposlenih i udomljavanje takve agencije donosi sa sobom velike ekonomske koristi, a izabrani grad bi mogao da postane središnje mesto evropske industrije lekova.\nEvropska agencija za lekove osnovana je 1995. godine, a odgovorna je za naučnu procenu, nadzor i praćenje sigurnosti lekova u EU. EMA je zadužena za zaštitu zdravlja ljudi i životinja jer joj je dužnost da se brine da svi lekovi koji se nađu na evropskom tržištu budu sigurni i kvalitetni.\nZvaničnik: EU postigla finansijski sporazum sa Britanijom\nBritanija i EU dogovorili "račun za Bregzit"


Stočarstvo, povrtarstvo i voćarstvo strateški sektori razvoja u Bijeljini - Agro TV\nPočetna Novo Stočarstvo, povrtarstvo i voćarstvo strateški sektori razvoja u Bijeljini\nStočarstvo, povrtarstvo i voćarstvo strateški sektori razvoja u Bijeljini\nGrad Bijeljina odredio je stočarstvo, povrtarstvo i voćarstvo kao strateške sektore razvoja agrara do 2023. godine i mišljenje poljoprivrednika biće ključno u konkretizaciji mera podrške poljoprivredi, najavio je vršilac dužnosti načelnika gradskog Odeljenja za poljoprivredu Stevan Trivković.\n– Cilj nam je da mere podrške agraru budu što kvalitetnije i zato smo pozvali predstavnike svih udruženja poljoprivrednika da razgovaramo i saslušamo njihove predloge – rekao je Trivković posle sastanka u prostorijama Gradske uprave.\nPrema rečima predstavnika Udruženja povrtara Semberije Mladena Savića proizvodnja je zbog klimatskih promena sve teža i neophodna su veća ulaganja, a kao na jedan od najvećih problema on je ukazao na prekomeran uvoz povrtarskih proizvoda.\nPetrić je na sastanku predložio da grad umesto dosadašnjih malih godišnjih izdvajanja za podsticaj uzgajivačima svinja formira budžetsku rezervu koju će koristiti za interventne otkupe u periodima kad je situacija na tržištu nepovoljna za ovu granu poljoprivredne proizvodnje.\nGoran Simić iz Poljoprivredne zadruge „Obarska BN“ ističe da je prioritet podrška malim gazdinstvima i mladima u poljoprivrednoj proizvodnji, dok predsednik Regionalnog udruženja poljoprivrednika sela Semberije i Majevice Savo Bakajlić smatra da prioritet mora biti podrška ljudima koji se bave isključivo poljoprivredom, posebno malim i srednjim proizvođačima.\nDirektor Poljoprivredne zadruge „Povrtlarstvo“ iz Crnjelova Mićo Živić rekao je da je neophodna veća saradnja između lokalnih poljoprivrednih proizvođača i prerađivača, kao i da je učešće u projektima za dodelu bespovratnih sredstava EU dobar put za opstanak i razvoj sela.


Predstavljamo STRAŠNU KNJIŽICU ZA HRABRE DEVOJČICE I DEČAKE | Obrazovanje plus\nU okviru manifestacije “Dani vaspitača” koju tradicionalno organizuje Udruženje vaspitača Beograda, a pod pokroviteljstvom Sekretarijata za dečju zaštitu, svake godine se organizuje konkurs za najbolju didaktičku igračku, igru i zbirku tekstova. Predstavljamo vam knjigu koja je osvojila prvo mesto u kategoriji tekstova. STRAŠNA KNJIŽICA ZA HRABRE DEVOJČICE I DEČAKE je delo Dragana Milić, vaspitačice koja radi sa decom na bolničkom lečenju na plućnom odeljenju bolnice “Dragiša Mišović”.\nDraganu smo već predstavljali na našem sajtu i na OVOM linku možete pročitati tekst o njoj i videti neke od kreativnih ideja koje ona primenjuje u radu sa decom.\nKnjižica koja je osvojila prvo mesto na ovogodišnjem konkursu je namenjena deci koja boluju od astme. Dragana je došla na ideju da bi bilo veoma korisno kada bi deca koja dodju u bolnicu imala mogućnost da se kroz priču upoznaju sa procedurama u lečenju astme kroz koje će prolaziti u bolnici. Priča je u prvom licu i Dragana se deci obraća kao vaspitač, ali i kao neko ko je bolovao od astme u detinjstvu pa može istinski da razume kroz šta deca prolaze. U knjizi se pominju braunile, infuzija, drenaža… pa ti termini koji su deci ne samo nepoznati već ih i vezuju za neprijatno iskustvo, deci bivaju približeni na jedan topao, humani način. Tekst prate ilustracije koje su radila deca u bolnici i one na svoj način doprinose pretvaranju jednog neprijatnog iskustva u nešto što deci pomaže da prevaziđu strahove i razviju samopouzdanje.\nNadamo se da će se pronaći način da se ova knjižica štampa i stigne do dece ne samo u ovoj bolnici, već i na drugim mestima gde se leče deca obolela od astme.\nU nastavku su prvih nekoliko strana Draganine knjižice:\nIzvor: deteplus.rs, 21. maj 2012.


Employees | S&T AG\nU većini svojih zemalja gdje je aktivna, S&T Grupa je imala dugogodišnje uspješno prisustvo dosad, i pravi dugoročne investicije u razvoju podružnica i tržišta u svakom od ovih zemalja. Ključ za ovo je rad u lokalnim timovima, i S&T nudi svakom timu interesantne izazove i atraktivne razvojne šanse.\nS&T takođe ima odlične odnose sa univerzitetima u svakoj od svojih zemalja. Na primjer, zajedno sa Tehničkim Univerzitetom u Sofiji, S&T radi na jednom ILM (Information Lifecycle Management) trening centru gdje će studenti, predavači, klijenti i S&T kadrovi biti obučavani. S&T takođe ima jake veze sa poznatim Univerzitetom St. Gallen, koji je bio okruženje iz kojeg je 1988. osnovan današnji Information Management Group (IMG), i koji je sada dio S&T.\nDinamične razmjene sa univerzitetima su takođe bile veoma korisne za S&T kada je u pitanju regrutovanje kadrova. Grupa često upošljava svježe diplomce i obučava ih interno. Ovo dozvoljava S&T da se ekstremno bori sa nedostatkom IT specijalista u većini zemalja gdje radi.


ZVANIČNO - Ruši se ''Čika Dača'', u Kragujevcu ''niče'' jedan od najvećih i najboljih stadiona ''u ovom delu Evrope''! - Sportske.net\nJuče smo to najavili, već danas usledila zvanična potvrda od strane ministra omladine i sporta, kao i od gradonačelnika Kragujevca.\nZvezdina filijala u TV prenosu pred kragujevačkim ''Đavolima''!Kragujevčanima obećan najlepši stadion u državi? Evo kolika je procenjena vrednost projekta!Nastavlja se i Prva liga Srbije, Kragujevčani na premijeri u DobanovcimaKoroman podsetio na svoj ISTORIJSKI gol, tog dana ''goreo'' je Kragujevac! A danas mu je stigla loša vest iz FSS...Besmisleno glasanje, kako smo došli do 20 timova u Super ligi?\nMinistar omladine i sporta Vanja Udovičić najavio je da će se na mestu fudbalskog stadiona "Čika Dača" u Kragujevcu graditi novi stadion sa 19.690 sedišta.\n"Svi stadioni koje ćemo ili renovirati ili graditi nove biće u potpunosti usklađeni sa evro četiri standardom koji propisuje UEFA.\nŽelja nam je da Srbija vrati vrhunski fudbal, da vrati mogućnost da organizujemo i međunarodna takmičenja, da opet budemo prepoznati na međunarodnoj fudbalskoj mapi sa jakom fudbalskom sportskom infrastrukturom" kazao je Udovičić.


Gudeljević plivaču i olimpijcu Mihajlu Čeprkalu uručila Državnu nagradu za sport @ StartBiH.ba\nBosanskohercegovački plivač i olimpijac Mihajlo Čeprkalo dobitnik je Državne nagrade za sport za 2020. godinu.\nTim povodom, danas je u organizaciji Ministarstva civilnih poslova Bosne i Hercegovine u Sarajevu upriličena svečanost na kojoj je ovu prestižnu nagradu mladom i izuzetno uspješnom sportisti uručila ministrica civilnih poslova BiH Ankica Gudeljević.\nUz čestitke laureatu, ministrica Gudeljević podsjetila je kako je polovinom decembra prošle godine imenovana komisija za dodjelu spomenute nagrade, a koja je izabrala najboljeg od najboljih.\n- Od deset pristiglih prijava izabran je olimpijac Mihajlo Čeprkalo, čija je biografija zaista impresivna – kazala je Gudeljević, navodeći neke od uspjeha ovog 22-godišnjeg sportiste, uključujući zlatnu, srebrnu i bronzanu medalju osvojene na Balkanskom prvenstvu u Bugarskoj 2016. godine, te četvrto mjesto na Evropskom olimpijskom festivalu za mlade 2015. godine, kao i 26. mjesto na Svjetskom prvenstvu iste godine, te 36. na Olimpijskim igrama 2016. godine, gdje je Čeprkalo bio najmlađi plivač na utrci na 1.500 metara kraul stilom.\nRadi se o sportisti koji je dosada osvojio više od 500 medalja i 30 pehara na međunarodnim takmičenjima i koji je trenutno rekorder Bosne i Hercegovine u 60 disciplina.\nGudeljević je izrazila očekivanje da će Čeprkalo, i pored brojnih problema s kojima se sportisti susreću, nastaviti nizati dobre rezultate.\nIstovremeno, pozvala je sve koji su uključeni u donošenje odluka u oblasti sporta, da konačno pristupe sistemskom rješavanju finansiranja sportista, te tako ubrzaju razvoj sporta i osiguraju bolje uvjete za sve sportiste i sportske djelatnike u Bosni i Hercegovini.\nUz zahvalnost povodom dodjele Državne nagrade za sport, Mihajlo Čeprkalo naglasio je kako će se potruditi da ovo laskavo priznanje opravda još boljim rezultatima i plasmanima, na evropskom, svjetskom i olimpijskom nivou.\nNajbolji evropski fudbalski klubovi izgubiće više od dvije milijarde eura do kraja sezone


Izložba japanskih lutaka od 15. juna do 4. jula u Beogradu\nBeta 14. juna 2016. 08:55\nIzložba „Lutke Japana“ biće otvorena sutra u Muzeju primenjene umetnosti u Beogradu.\nNa izložbi će biti predstavljeno 80 eksponata, medju kojima su lutke za devojčice i dečake „Hina“ i „Gogacu“, lutke inspirisane japanskom tradicionalnim umetničkim formama „Bunraku“ i „No“ i drvena lutka „Kokeši“.\n„Japan uživa u bogatoj kulturi lutaka, gde svaka lutka ima svoje značenje i namenu duboko povezanu sa svakodnevnim životom. One nisu samo dečije igračke, već prava umetnička dela vredna divljenja. Ono što karakteriše japanske lutke jeste spokoj kojim odišu njihova lica. Ova izložba predstavlja fine primere raznovrsnosti lutaka, i iskreno se nadamo da će njihova krhka lepota naći put do vaših srca“, navodi se u saopštenju ambasade Japana.\nIzložba će trajati do 4. jula, a ulaz je besplatan.


ODMAH ZAUSTAVITI PRIVATIZACIJU GALENIKE\nNova komunistička partija Jugoslavije (NKPJ) od nadležnih u Srbiji traži da se odmah zaustavi tenderski proces za prodaju Galenike, to jest da se prekine sa privatizacijom te fabrike lekova.\nU slučaju da Galenika dospe u ruke privatnog vlasnika to bi dovelo do eksploatacije tuđeg rada i smanjenja prihoda u budžetu Srbije ali i do povećanja cene lekova. Takođe, privatizacija fabrike bi automatski značila i otpuštanja jednog broja zaposlenih kako bi se smanjili „rashodi“ odnosno povećao profit privatnog vlasnika. Cilj stranog kapitala nije da donese već da odnese, odnosno da ostvari ogroman profit, tako da privatizaciju kako te za Srbiju strateški važne fabrike tako i svih ostalih odmah treba otkazati.\nPobednik na tenderu za privatizaciju 25 odsto akcija Galenike za sumu od svega sedam miliona evra dobija pravo upravljanja fabrikom čime faktički postaje i njen vlasnik. Na taj način bi za budzašto bila prodata imovina koju su decenijama stvarali ne samo zaposleni u fabrici već i svi građani naše socijalističke domovine Jugoslavije koju je zarad interesa multinacionalnog kapitala razbio zapadni imperijalizam. Da besmislica u ekonomskom smislu bude još veća, nakon pet godina bi bila sprovedena nova privatizacija, ovog puta većinskog dela fabrike, a manjinski partner koji je za mizernu sumu kupio akcije, dobio bi pravo da deli dobit od prodaje. Na taj način bi ostvario daleko veću zaradu od novca koji je dao za preuzimanje akcija Galenike.\nNKPJ ističe da svaka privatizacija predstavlja legalizovana pljačka imovine koju je stvarao radni narod socijalističke Jugoslavije. Shodno tome NKPJ zahteva od Vlade Srbije da odmah poništi proces privatizacije kako Galenike tako i svih drugih preduzeća u našoj zemlji. Galenika i druga preduzeća u Srbiji treba da nastave rad u državnom odnosno opštenarodnom vlasništvu a njima bi trebalo da rukovodi profesionalan i iskusan menadžment a ne kadrovi buržoaskih pro-imperijalističkih partija na vlasti koji su krivi za uništavanje i obezvređivanje srpske privrede.\n15. avgust 2016. godine


POČINJE REALIZACIJA PRVE FAZE KREDITNE PODRŠKE PRIVREDI - Radio Kotor\nDio novog paketa mjera je i set kreditnih linija koje priprema Investiciono razvojni fond Crne Gore, u saradnji sa Ministarstvom ekonomskog razvoja i Ministarstvom finansija i socijalnog staranja u cilju obezbjeđivanja dodatne finansijske podrške za likvidnost. Ova podrška je namijenjena prije svega mikro, malim i srednjim preduzećima čija je likvidnost ugrožena usled negativnog uticaja pandemije COVID-19., čime Vlada želi staviti poseban akcenat na podršku ovoj kategoriji preduzeća . Ukupna vrijednost kreditne podrške, uključujući IPARD program će iznositi 20 miliona eura, a njena realizacija će otpočeti naredne sedmice.\nKroz ovu podršku, potencijalni korisnici, čije je poslovanje ugroženo usljed uticaja pandemije COVID-19 će imati mogućnost da apliciraju za veoma povoljna finansijska sredstva, u cilju rješavanja problema tekuće likvidnosti. Spomenuti paket kreditnih linija, prvenstveno se odnosi na finansiranje obrtnih sredstava i tekuće likvidnosti, uz veoma povoljne kamatne stope, koje se kreću od 1,5% do 3,0%, fiksno na godišnjem nivou. Takođe, poseban benefit za potencijalne korisnike se ogleda u činjenici da isti imaju mogućnost apliciranja za kreditna sredstva, na osnovu „mekih“ sredstava obezbjeđenja (mjenice preduzeća, lične mjenice).\nPosebne povoljnosti ovog paketa vezane su za „Program podrške likvidnosti privrednicima za ublažavanje posljedica izazvanih pandemijom korona virusa“ , putem koje potencijalni korisnici, čija je djelatnost ugrožena usled uticaja pandemije COVID-19, mogu aplicirati za kreditna sredstava u iznosu do 150.000,00 EUR, uz rok povraćaja do 5 godina uključujući 1 godinu grejs perioda, uz kamatnu stopu od 1,5%. Namjena kredita je rješavanje problema likvidnosti kroz finansiranje obrtnih sredstava, neto zarada za zaposlene, troškova zakupa. Detaljne informacije će biti dostupne na sajtu Ministarstva ekonomskog razvoja i Investiciono razvoj fonda.\nIstovremeno, Ministarstvo ekonomskog razvoja i Ministarstvo finansija i socijalnog staranja u saradnji sa Međunarodnim finansijskim institucijama rade na obezbjeđivanju dodatnih finansijskih sredstava kojima će podržati privredu , a koja će takođe biti dio novog paketa podrške privredi.\n(Ministarstvo ekonomskog razvoja Crne Gore)


Vesti online / Slobodno Vreme / Nauka i tehnologija / Naučnici oživljavaju životinju staru 42.000 godina? (VIDEO)\nNaučnici kloniraju izumrlu vrstu\nOvo ždrebe, staro najviše dve nedelje kada je uginulo, sačuvano je skoro u savršenom stanju u sibirskom permafrostu - zoni večitog snega i leda, čitavih 42.170 godina, tvrde naučnici.\nNjihov projekat je toliko poodmakao da tim već bira majku koja će imati istorijsku ulogu u rađanju ždrebeta izumrlog konja.\n"U prvom pokušaju kloniranja za surogat majku će najverovatnije biti korišćena korejski konj. Trebalo bi da se savršeno uklopi. Već neko vreme se za kloniranje koristi ta vrsta i tehnologija je savladana do savršenstva", rekla je doktorka koja učestvuje u tom projektu Lena Grigorjeva.\nZANIMLJIVOSTI Revolucionarno otkriće: Pronađena "anđeoska čestica“